cyanic-selkie/wikianc huggingface dataset:
ലാൻസ് ആംസ്ട്രോങ്
മുൻ അമേരിക്കൻ സൈക്ലിംഗ് താരമാണ് ലാൻസ് എഡ്വാർഡ് ആംസ്ട്രോങ്ങ്. ഉത്തേജക മരുന്ന് സ്വയം ഉപയോഗിച്ചതിനും മറ്റുള്ളവരെ ബലാത്കാരത്തിലും അല്ലാതെയും മരുന്നടിക്കാൻ നിർബന്ധിതരാക്കിയതിനും 2012 ഒക്ടോബർ 22ന് അന്താരാഷ്ട്ര സൈക്ലിങ് യൂണിയൻ (യു.സി.ഐ.) ഇദ്ദേഹത്തിന് ആജീവനാന്ത വിലക്ക് ഏർപ്പെടുത്തി. മാത്രമല്ല 1998 മുതൽ ഇദ്ദേഹം നേടിയ എല്ലാ കിരീടങ്ങളും തിരിച്ചെടുക്കുകയും ചെയ്തു. ഇതിൽ 1999 മുതൽ 2005 വരെ നേടിയ 7 ടൂർ ദെ ഫ്രാൻസ് കിരീടങ്ങളും ഉൾപ്പെടും. ഇതോടെ 1995ൽ നേടിയ 36ആം സ്ഥാനം മാത്രമാണ് ടൂർ ദെ ഫ്രാൻസിൽ അദ്ദേഹത്തിന്റെ പേരിൽ അവശേഷിക്കുന്നത്.
2011 ഫെബ്രുവരി 11 ന് അദ്ദേഹം തന്റെ വിരമിക്കൽ പ്രഖ്യാപിച്ചു. തനിക്കെതിരെയുള്ള അന്വഷണത്തെ തുടർന്നായിരുന്നു ഈ തീരുമാനം. തുടർന്ന്, 1998 ആഗസ്തിനുശേഷമുള്ള കരിയർ നേട്ടങ്ങളെല്ലാം അസാധുവാക്കണമെന്ന് നിർദ്ദേശിച്ച യുസാഡ ആംസ്‌ട്രോങ്ങിന് ആജീവനാന്തം വിലക്ക് ഏർപ്പെടുത്തി. യു.എസ്.എ.ഡി.എ.യുടെ തീരുമാനത്തെ അംഗീകരിക്കാൻ യു.സി.ഐ. വൈകിയത് അമേരിക്കയിൽ വൻവിവാദമായി മാറിയിരുന്നു. യു.സി.ഐ.യെ ആംസ്‌ട്രോങ് വിലയ്ക്കുവാങ്ങിയെന്ന പ്രാചരണവും ഉണ്ടായി. ആംസ്‌ട്രോങ്ങിനെതിരായ യുസാഡയുടെ കണ്ടെത്തൽ തികച്ചും സൈക്ലിങ് രംഗത്തെ തന്നെ പ്രതിസന്ധിയിലേക്ക് തള്ളിവിട്ടു. യുസാഡയുടെ വെളിപ്പെടുത്തലുകളോടെ സ്‌പോൺസർമാരെല്ലാം ആസ്ട്രോങ്ങിനെ കൈയൊഴിഞ്ഞു. 17 വർഷമായി കരാറിലുണ്ടായിരുന്ന ഡച്ച് സ്‌പോൺസർ റാബോബാങ്കാണ് ഏറ്റവുമൊടുവിൽ കൈവിട്ടത്.
അവലംബം
വർഗ്ഗം:അമേരിക്കൻ കായികതാരങ്ങൾ വർഗ്ഗം:അമേരിക്കൻ സൈക്ലിങ് താരങ്ങൾ വർഗ്ഗം:1971-ൽ ജനിച്ചവർ വർഗ്ഗം:സെപ്റ്റംബർ 18-ന് ജനിച്ചവർ
ഗോദവർമ്മ രാജ
കേരള സ്പോർട്സ് കൗൺസിലിന്റെ സ്ഥാപക പ്രസിഡന്റായിരുന്നു '''ജി.വി. രാജ എന്ന ലഫ്. കേണൽ. പി. ആർ. ഗോദവർമ്മ രാജ''' (ഒക്ടോബർ 13, 1908 - ഏപ്രിൽ 30, 1971). കേരളത്തിന്റെ കായികചരിത്രത്തിലെ സുപ്രധാനവ്യക്തിത്വമായ അദ്ദേഹം കേരളത്തിലെ വിനോദസഞ്ചാരത്തിന്റെ പിതാവായും കണക്കാക്കപ്പെടുന്നു. ഇദ്ദേഹത്തിന്റെ ജന്മദിനമായ ഒക്ടോബർ 13, കേരളസർക്കാർ 'സംസ്ഥാന കായിക ദിനം' ആയി ആചരിക്കുന്നു.
ബാല്യം, യവ്വനം
1908 ഒക്ടോബർ 13-ന് കോട്ടയം ജില്ലയിലെ പൂഞ്ഞാറിൽ, കാഞ്ഞിരമറ്റം കൊട്ടാരത്തിൽ കാർത്തിക തിരുനാൾ അംബാലിക തമ്പുരാട്ടിയുടെയും പുതുശ്ശേരി മനയ്ക്കൽ നാരായണൻ നമ്പൂതിരിയുടെയും മകനായി ജനിച്ചു. അദ്ദേഹം പഠിച്ചത് പൂഞ്ഞാർ രാജകുടുംബത്തിന്റെ തന്നെ കീഴിൽ 1913-ൽ സ്ഥാപിച്ച എസ്സ്. എം. വി. (S. M .V) ഹൈസ്കൂളിൽ ആണ്. സ്കൂൾ വിദ്യാഭ്യാസം പൂർത്തിയാക്കിയശേഷം മെഡിസിനിൽ ബിരുദപഠനം നടത്തിയത് മദ്രാസിലായിരുന്നു.
ഔദ്യോഗിക ജീവിതം
സംസ്ഥാനത്ത് ടെന്നീസ് പ്രചരിപ്പിക്കുന്നതിനായി വിംബിൾഡൺ ജേതാവ് ബിൽ ടിൽഡണെ ഒരു പ്രദർശന മത്സരത്തിനായി ക്ഷണിച്ചു. ഇതിനെത്തുടർന്ന് 1938 ഫെബ്രുവരി 1-ന് തിരുവനന്തപുരം ശാസ്തമംഗലത്ത് ട്രിവാൻഡ്രം ടെന്നീസ് ക്ലബ് സ്ഥാപിച്ചു. 1950 മുതൽ 1953 വരെ കേരള ക്രിക്കറ്റ് അസോസിയേഷന്റെ പ്രസിഡന്റായിരുന്നു. ബി.സി.സി.ഐ യുടെ വൈസ് പ്രസിഡന്റ് സ്ഥാനവും വഹിച്ചിട്ടുണ്ട്. ബി.സി.സി.ഐ സ്ഥാനം വഹിക്കുന്ന ആദ്യത്തെ മലയാളി എന്ന ബഹുമതിയും അദ്ദേഹത്തിനു തന്നെ. 1954-ൽ രൂപവത്കരിക്കപ്പെട്ട ട്രാവൻകൂർ സ്പോർട്സ് കൗൺസിലിന്റെ സ്ഥാപകപ്രസിഡന്റായിരുന്നു. 11 കായികസംഘടനകളുടെ യോഗത്തിന്റെ ഫലമായാണ്‌ ഈ സംഘടന രൂപവത്കരിക്കപ്പെട്ടത്. കേരള സംസ്ഥാനത്തിന്റെ രൂപവത്കരണത്തോടെ ട്രാവൻകൂർ സ്പോർട്സ് കൗൺസിൽ കേരള സ്പോർട്സ് കൗൺസിലായി മാറി. മരണം വരെ അദ്ദേഹം കൗൺസിലിന്റെ പ്രസിഡന്റായി തുടർന്നു. ട്രിവാൻഡ്രം ഗോൾഫ് ക്ലബ് കമ്മിറ്റി, വേളി ബോട്ട് ക്ലബ്, ട്രിവാൻഡ്രം ഫ്ലയിങ്ങ് ക്ലബ് എന്നിവയും അദ്ദേഹം സ്ഥാപിച്ചതാണ്‌. തിരുവിതാംകൂർ സർവകലാശാലയുടെ ലേബർ കോറിന്റെ കമാൻഡന്റായും സേവനമനുഷ്ടിച്ചിട്ടുണ്ട്. സർവകലാശാലയുടെ ആദ്യത്തെ ഫിസിക്കൽ എജ്യുക്കേഷൻ ഡയറക്റ്ററുമായിരുന്നു. കോവളത്തെ വിനോദസഞ്ചാരമേഖലയാക്കി വളർത്തിയെടുക്കുന്നതിൽ രാജ പ്രധാന പങ്ക് വഹിച്ചു. KTDC-യുടെ ആദ്യത്തെ ചെയർമാനും അദ്ദേഹമായിരുന്നു. തിരുവനന്തപുരം വിമാനത്താവളത്തിന്റെ വികസനത്തിനും വേണ്ടി യത്നിചതും അദ്ദേഹമായിരുന്നു.
മരണം
1971-ൽ ഇന്ത്യ സ്പോർട്സ് കൌൺസിലിന്റെ മീറ്റിംഗിൽ പങ്കെടുക്കാനായി പട്യാലയിലേക്ക് പോയ അദേഹം ഏപ്രിൽ 30-ന്‌ കുളു താഴ്വരയിൽ വച്ചുണ്ടായ വിമാനാപകടത്തിൽ അന്തരിച്ചു. വിമാനം പറന്നുയർന്ന ഉടനെ തന്നെ യന്ത്രതതകരാറ് കാരണം നിലംപതിച്ചു. ഉടനെ തന്നെ ഫയർഫോര്സ് എത്തി തീ കെടുത്തിയെങ്ങിലും അപകടം നടന്ന ക്ഷണം തന്നെ അദ്ദേഹത്തിന്റെ ജീവൻ പോയിരുന്നു. അദേഹത്തിന്റെ മൃതശരീരം ഡെൽഹി വഴി തിരുവനന്തപുരത്തെതിച്ചു, പൊതു ദർശനത്തിനു വച്ച ശേഷം ജന്മനാടായ പൂഞാരിലേക്ക് കൊണ്ടുപോയി. അദേഹത്തിന്റെ തറവാടായ കാഞ്ഞിരമറ്റം കൊട്ടാരത്തിൽ വച്ച് ദഹിപ്പിച്ചു. ജി വി രാജയുടെ മരണസമയത്ത് തിരുവനന്തപുരം വിമാന താവളത്തിന്റെ വികസന പ്രക്രിയകൾ നടക്കുകയായിരിന്നു. തിരുവനന്തപുരത്ത് ഒരു വിസ്കൌന്ട്ട് ഫ്ലൈറ്റ് ഇറങ്ങി കാണണം എന്നുള്ളത് അദേഹത്തിന്റെ ഒരു വലിയ ആഗ്രഹമായിരുന്നു. പക്ഷെ വിധിവിഹിതമെന്നു എന്ന് പറയട്ടെ അവിടെ ആദ്യം ഇറങ്ങിയ വലിയ വിമാനം ജി. വി. രാജയുടെ മൃതദേഹവും വഹിച്ചു കൊണ്ടുള്ളതായിരുന്നു. മരിക്കുമ്പോൾ അദേഹത്തിന് 62 വയസ്സായിരുന്നു പ്രായം. മൃതദേഹം പൂർണ ഔദ്യോഗിക ബഹുമതികളോടെ പൂഞ്ഞാർ കൊട്ടാരം വളപ്പിലെ കുടുംബശ്മശാനത്തിൽ സംസ്കരിച്ചു.
ബഹുമതികൾ
തിരുവനന്തപുരത്തെ കായികവിദ്യാലയം അദ്ദേഹത്തിന്റെ ബഹുമാനാർത്ഥം ജി.വി. രാജ സ്പോർട്സ് സ്കൂൾ എന്ന് നാമകരണം ചെയ്യപ്പെട്ടിരിക്കുന്നു. കായികരംഗത്തെ സംഭാവനകൾക്ക് കേരള സ്പോർട്സ് കൗൺസിൽ ജി.വി. രാജ പുരസ്കാരം നൽകിവരുന്നു. വിനോദസഞ്ചാരമേഖലയ്ക്കുള്ള ആജീവനാന്തസംഭാവനകൾക്ക് കേരള വിനോദസഞ്ചാരവകുപ്പ് നൽകിവരുന്ന പുരസ്കാരവും അദ്ദേഹത്തിന്റെ പേരിലാണ്‌. രാജയുടെ ജന്മദിനമായ ഒക്ടോബർ 13 കേരള കായികദിനമായി ആചരിക്കുന്നു.
പുറം കണ്ണികൾ
വർഗ്ഗം:1908-ൽ ജനിച്ചവർ വർഗ്ഗം: 1971-ൽ മരിച്ചവർ വർഗ്ഗം:ഒക്ടോബർ 13-ന് ജനിച്ചവർ വർഗ്ഗം:ഏപ്രിൽ 30-ന് മരിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
ടാസ്
മുൻ സോവിയറ്റ് യൂണിയനിലെ ഔദ്യോഗിക വാർത്താ ഏജൻസിയാണ്‌ ടെലിഗ്രാഫ് ഏജൻസി ഒഫ് സോവിയറ്റ് യൂണിയൻ അഥവ ടാസ്   (Telegraph Agency of the Soviet Union).
സോവിയറ്റ് തകർച്ചയ്ക്കു ശേഷം
1992 ജനുവരിയിൽ സോവിയറ്റ് യൂണിയന്റെ തകർച്ചയ്ക്കു ശേഷം അന്നത്തെ റഷ്യൻ പ്രസിഡന്റായിരുന്ന ബോറിസ് യെൽസിൻ തന്റെ ഔദ്യോഗിക അധികാരം ഉപയോഗിച്ച് ടാസ്സിന്റെ അധികാര പരിധി പുനർനിർവചിക്കുകയും ഇൻഫർമേഷൻ ടെലിഗ്രാഫ് ഏജൻസി ഓഫ് റഷ്യ എന്ന് പുനർ നാമകരണം നടത്തുകയും ചെയ്തു.ചുരുക്കപ്പേരായി ടാസ് നില നിർത്തി.
ഇപ്പോൾ സ്റ്റേറ്റിന്റെ ഔദ്യോഗിക വാർത്താ ഏജൻസിയായി പ്രവർത്തിക്കുന്നു.വെബ്സൈറ്റിലെ വിവര പ്രകാരം പ്രതി ദിനം മുന്നൂറോളം പത്രങ്ങൾക്ക് വിവരങ്ങൾ നൽകുന്നുണ്ട്.രാജ്യത്തിനകത്ത് എഴുപത്തി നാലോളം ബ്യൂറോകളും 62 രാജ്യങ്ങളിലായി 65 ബ്യൂറോകളുമുണ്ട്.
അവലംബം
വർഗ്ഗം:വാർത്താ ഏജൻസികൾ
ജൈവതന്മാത്രകളുടെ പട്ടിക
L
For substances with an l- or L- prefix such as L-alanine or DL-alanine, please see the parent page (in this case alanine).
See also
*
തെക്കൻ ഡക്കോട്ട
അമേരിക്കൻ ഐക്യനാടുകളുടെ മദ്ധ്യ പടിഞ്ഞാറൻ പ്രദേശത്ത് സ്ഥിതി ചെയ്യുന്ന ഒരു സംസ്ഥാനമാണ് തെക്കൻ ഡക്കോട്ട. പിയറി ആണ് തലസ്ഥാനം. ഏറ്റവും വലിയ നഗരം സിയോക്സ് ഫോൾസ്.
മിസോറി നദി ഈ സംസ്ഥാനത്തെ രണ്ടായി ഭാഗിക്കുന്നു. പടിഞ്ഞാറൻ നദി എന്നും കിഴക്കൻ നദി എന്നുമാണ് ഈ ഭാഗങ്ങൾ അറിയപ്പെടുന്നത്. ഫലഭൂയിഷ്ടമായ കിഴക്കൻ ഭാഗത്ത് കൃഷി ധാരാളമായുള്ളപ്പോൾ പടിഞ്ഞാറൻ ഭാഗത്ത് കന്നുകാലി വളർത്തലിനാണ് പ്രാമുഖ്യം. ഒരു കാർഷിക സംസ്ഥാനമായ ഇവിടെ ഭൂരിഭാഗവും ഗ്രാമ പ്രദേശങ്ങളാണ്.
അവലംബം
വർഗ്ഗം:അമേരിക്കയിലെ സംസ്ഥാനങ്ങൾ വർഗ്ഗം:തെക്കൻ ഡക്കോട്ട
അരിപ്പോ തിരിപ്പോ
കേരളത്തിലെ പെൺകുട്ടികൾ പഴയകാലത്ത് കളിച്ചിരുന്ന ഒരു കളിയാണ് അരിപ്പൊ തിരിപ്പൊ.എത്ര കുട്ടികൾ ചേർന്ന് വേണമെങ്കിലും കളിക്കാം.
റാം ജത്മലാനി
റാം ബൂൽചന്ദ് ജത്മലാനി (ജീവിതകാലം : 14 സെപ്റ്റംബർ 1923 - 8 സെപ്റ്റംബർ 2019) ഒരു ഇന്ത്യൻ നിയമജ്ഞനും രാഷ്ട്രീയക്കാരനുമായിരുന്നു. കേന്ദ്രസർക്കാരിൽ നിയമമന്ത്രിയായും ബാർ കൗൺസിൽ ഓഫ് ഇന്ത്യ യുടെ ചെയർമാനായും അദ്ദേഹം സേവനമനുഷ്ടിച്ചിട്ടുണ്ട്. ഒട്ടനവധി പ്രമാദവും പ്രമുഖവുമായ കേസുകൾക്കുവേണ്ടി അദ്ദേഹം കോടതികളിൽ വാദിക്കുകയും ഇതിന്റെപേരിൽ പലപ്പോഴും കടുത്ത വിമർശനങ്ങൾ നേരിടുകയും ചെയ്തിരുന്നു. സുപ്രീം കോടതിയിൽ ഏറ്റവും കൂടുതൽ പ്രതിഫലം വാങ്ങുന്ന അഭിഭാഷകനായിരുന്നു അദ്ദേഹം.
റാം ജത്മലാനി തന്റെ പതിനേഴാമത്തെ വയസിൽ എൽ‌എൽ‌ബി ബിരുദം നേടുകയും ഇന്ത്യ വിഭജനം വരെ ഇന്നത്തെ പാകിസ്താനിലുൾപ്പെട്ട തന്റെ ജന്മദേശത്ത് നിയമ പരിശീലനം നടത്തുകയും ചെയ്തു. അദ്ദേഹം ആദ്യം ദുർഗ ജത്മലാനിയെയും പിന്നീട് രത്‌ന ജെത്മലാനിയെയും വിവാഹം കഴിച്ചു. രാജ്യത്തിൻറെ വിഭജനം അദ്ദേഹത്തെ ഒരു അഭയാർത്ഥിയാക്കി മാറ്റുകയും മുംബൈയിലേക്ക് പ്രവൃത്തിമേഖല മാറാൻ നിർബന്ധിതനാക്കുകയും ചെയ്തു. കുടുംബത്തോടൊപ്പം പുതുതായി അദ്ദേഹം ജീവിതം പടുത്തുയർത്താനാരംഭിച്ചു. അദ്ദേഹത്തിന് രണ്ട് ആൺമക്കളും രണ്ട് പെൺമക്കളുമാണുള്ളത്. 2017 സെപ്റ്റംബർ 10 ന് അദ്ദേഹം നിയമ മേഖലയിലെ തൊഴിലിൽ നിന്ന് വിരമിക്കൽ പ്രഖ്യാപിച്ചിരുന്നു.
ആറാമത്തെയും ഏഴാമത്തെയും ലോക്സഭയിൽ മുംബൈയിൽ നിന്ന് ഭാരതീയ ജനതാ പാർട്ടി (ബിജെപി) ടിക്കറ്റിൽ പാർലമെന്റ് അംഗമായി അദ്ദേഹം തിരഞ്ഞെടുക്കപ്പെട്ടിരുന്നു. അടൽ ബിഹാരി വാജ്‌പേയി പ്രധാനമന്ത്രി പദവിയിലിരിക്കെ അദ്ദേഹം നിയമമന്ത്രിയായും നഗരവികസന മന്ത്രിയായും സേവനമനുഷ്ടിച്ചിരുന്നു. 2004 ലെ പൊതുതെരഞ്ഞെടുപ്പിൽ അദ്ദേഹം വാജ്പേയിക്കെതിരെ ലഖ്‌നൗ നിയോജകമണ്ഡലത്തിൽ നിന്ന് തിരഞ്ഞെടുപ്പിൽ മത്സരിച്ചു. എന്നിരുന്നാലും, 2010 ൽ ബിജെപിയിൽ തിരിച്ചെത്തിയ അദ്ദേഹം രാജസ്ഥാനിൽ നിന്നുള്ള അംഗമായി രാജ്യസഭയിലേക്ക് തിരഞ്ഞെടുക്കപ്പെട്ടു. ഇക്കാരണത്താൽ അദ്ദേഹത്തെ ഒരു അവസരവാദ രാഷ്ട്രീയക്കാരനാമെന്ന് ആക്ഷേപം ഉയർന്നിരുന്നു.
ഇന്ത്യയിലെ നിയമ സമൂഹത്തിൽ ഏറെ അറിയപ്പെടുന്ന ഒരു മുഖമായിരുന്നു റാം ജത്മലാനി. അദ്ദേഹം വിരാജിച്ചിരുന്ന മേഖല ക്രിമിനൽ നിയമമാണെങ്കിലും പ്രാധാന്യമുള്ള പല സിവിൽ കേസുകളിലും അദ്ദേഹം ഹാജരായിരുന്നു. 1993 മുതൽ 1998 വരെ ഹർഷദ് മേത്ത ഉൾപ്പെട്ട അഴിമതിക്കേസിലും നരസിംഹറാവു ഉൾപ്പെട്ട കോഴക്കേസിലും ഇരുവരേയും പ്രതിനിധീകരിച്ച അഭിഭാഷകരിൽ ഒരാളായിരുന്നു അദ്ദേഹം. 2010 മെയ് 7 ന് സുപ്രീം കോടതി ബാർ അസോസിയേഷന്റെ പ്രസിഡന്റായി അദ്ദേഹം തിരഞ്ഞെടുക്കപ്പെട്ടു.
ജീവിതരേഖ
ഇപ്പോൾ പാകിസ്താന്റെ ഭാഗമായ മുൻകാല ബോംബെ പ്രസിഡൻസിയിലെ സിന്ധ് ഡിവിഷനിലുൾപ്പെട്ട സിന്ധിലെ ഷിക്കാർപൂരിൽ ബൂൾചന്ദ് ഗുർമുഖ്ദാസ് ജത്മലാനിയുടെയും പാർബതി ബൂൾചന്ദിന്റെയും കുടുംബത്തിലാണ് റാം ജെത്‌മലാനി ജനിച്ചത്. സ്കൂളിൽ ഇരട്ട പ്രമോഷൻ നേടിയി അദ്ദേഹം തന്റെ 13 ആം വയസ്സിൽ മെട്രിക്കുലേഷൻ പൂർത്തിയാക്കി. ബോംബെ യൂണിവേഴ്സിറ്റിയിൽ നിന്ന് 17 വയസ്സുള്ളപ്പോൾ ഒന്നാം ക്ലാസോടെ അദ്ദേഹം ഒരു എൽ‌എൽ‌ബി നേടി. അക്കാലത്ത് അഭിഭാഷകനാകാനുള്ള ഏറ്റവും കുറഞ്ഞ പ്രായം 21 ആയിരുന്നു, എന്നാൽ ചട്ടത്തിൽ ഇളവിനുള്ള ഒരു പ്രത്യേക ഉത്തരവു പ്രകാരം (മിനിമം വയസു സംബന്ധിച്ച് കോടതിയിൽ അദ്ദേഹം സമർപ്പിച്ച അപേക്ഷയുടെ ഫലമായി പ്രായം) 18 വയസിൽ അഭിഭാഷകനാകാൻ അദ്ദേഹം അനുവദിക്കപ്പെട്ടു. അക്കാലത്ത് സിന്ധിന് സ്വന്തമായി ഒരു സർവകലാശാല ഇല്ലാതിരുന്നതിനാൽ ബോംബെ സർവകലാശാലയിൽ നിന്ന് അദ്ദേഹത്തിന് LL.M ലഭിച്ചു.
വീട്ടുകാർ ആലോചിച്ചുറപ്പിച്ച ഒരു പരമ്പരാഗത വിവാഹച്ചടങ്ങിൽവച്ച് 18 വയസ്സിന് അൽപ്പം മുകളിൽ പ്രായമുണ്ടായിരുന്ന ജത്മലാനി, ദുർഗയെ വിവാഹം കഴിച്ചു. വിഭജനത്തിന് തൊട്ടുമുമ്പ് 1947 ൽ അദ്ദേഹം അഭിഭാഷകവൃത്തി ചെയ്തിരുന്ന രത്‌ന ഷഹാനിയെന്ന യുവതിയെയും വിവാഹം കഴിച്ചിരുന്നു. പാകിസ്താനിൽ ബഹുഭാര്യത്വം അനുവദിക്കപ്പെട്ടിരുന്നു. അദ്ദേഹത്തിന്റെ ഇന്നത്തെ കുടുംബത്തിൽ രണ്ടു പത്നിമാരും നാല് മക്കളും ഉൾപ്പെട്ടിരുന്നു -  ദുർഗ്ഗയിലുള്ള മൂന്നുപേരും (റാണി, ശോഭ, മഹേഷ്), രണ്ടാമത്തെ പത്നി രത്‌നയിലുള്ള ഒരാളും (ജനക്). അദ്ദേഹത്തിന്റെ രണ്ട് ആൺമക്കളിലും രണ്ട് പെൺമക്കളിലും മഹേഷ് ജത്മലാനി, റാണി ജത്മലാനി എന്നിവർ സുപ്രീം കോടതി അഭിഭാഷകരും മഹേഷ് ബിജെപി നേതാവും റാണി ഒരു സാമൂഹിക പ്രവർത്തകയുമാണ്.
അഭിഭാഷകൻ
ഇന്ത്യാ വിഭജനത്തിന് മുമ്പ് സിന്ധിൽ നിയമജ്ഞനായും പ്രൊഫസറായും രാം ജത്മലാനി തന്റെ ഔദ്യോഗിക ജീവിതം ആരംഭിച്ചു. കറാച്ചിയിൽ തന്നേക്കാൾ ഏഴുവർഷം സീനിയറായിരുന്ന സുഹൃത്ത് എ.കെ. ബ്രോഹിയുമായിച്ചേർന്ന് സ്വന്തമായി ഒരു നിയമ കാര്യാലയം തുറന്നു. 1948 ഫെബ്രുവരിയിൽ, കറാച്ചിയിൽ കലാപം പൊട്ടിപ്പുറപ്പെട്ടപ്പോൾ, സുഹൃത്തായിരുന്ന ബ്രോഹിയുടെ ഉപദേശപ്രകാരം അദ്ദേഹം ഇന്ത്യയിലേക്ക് പലായനം ചെയ്തു. അന്ന് ഇന്ത്യയിലെത്തിയപ്പോൾ അദ്ദേഹത്തിന്റെ കീശയിൽ ആകെയുണ്ടായിരുന്നത് ഒരു ഒറ്റപ്പൈസ നാണയം മാത്രമായിരുന്നു. ആ നാണയവുമായി അദ്ദേഹം അഭയാർഥി കേന്ദ്രത്തിൽ ഏതാനും ദിവസം താമസിച്ചു.
സിന്ധിലെ ബാർ കൗൺസിൽ പാസാക്കിയ മിനിമം പ്രായം സംബന്ധിച്ച നിയമത്തിനെതിരേ ജസ്റ്റിസ് ഗോഡ്ഫ്രി ഡേവിസിന്റെ കീഴിൽ 17 ആം വയസ്സിൽ സിന്ധ് കോടതിയിലാണ് റാം ജത്മലാനി തന്റെ ആദ്യത്തെ കേസ് നടത്തിയത്. 2017 ജൂണിൽ ആൾജിബ്രയിൽ നടത്തിയ ഒരു പ്രസംഗത്തിൽ, അഭയാർഥിയായി ഇന്ത്യയിലെത്തിയശേഷം നടന്ന തന്റെ ആദ്യത്തെ കേസിനേക്കുറിച്ച് ജത്‌മലാനി വിവരിച്ചിരുന്നു. അന്നത്തെ മുഖ്യമന്ത്രിയായിരുന്ന മൊറാർജി ദേശായി പാസാക്കിയ ഒരു പുതിയ നിയമം (ബോംബെ അഭയാർത്ഥി നിയമം എന്നറിയപ്പെട്ടത്) അഭയാർഥികളോട് മോശമായും ദയാരഹിതമായും പെരുമാറിയിരുന്നു. ശിക്ഷിക്കപ്പെട്ട തടവുകാർക്ക് സമാനമായ രീതിയിലാണ് ഈ നിയമം അഭയാർഥികളോട് പെരുമാറിയത്. എപ്പോൾ വേണമെങ്കിലും അവരെ ഏങ്ങോട്ടുവേണമെങ്കിലും സ്ഥലം മാറ്റാനും ചോദ്യം ചെയ്യാനും ഈ നിയമം സംസ്ഥാനത്തെ അനുവദിച്ചു. നിയമം ഭരണഘടനാവിരുദ്ധമെന്ന് പ്രഖ്യാപിക്കണമെന്നാവശ്യപ്പെട്ടുകൊണ്ട് ജത്‌മലാനി ബോംബെ ഹൈക്കോടതിയിൽ കേസ് ഫയൽ ചെയ്യുകയും അതിൽ വിജയിക്കുകയും ചെയ്തു.
1959 ൽ കെ. എം. നാനാവതിയും മഹാരാഷ്ട്ര സംസ്ഥാനവും തമ്മിലുള്ള ഒരു കേസിൽ പിൽക്കാലത്ത് ഇന്ത്യയുടെ ചീഫ് ജസ്റ്റീസായി മാറിയ യെശ്വന്ത് വിഷ്ണു ചന്ദ്രചൂഡിനൊപ്പം ഹാജരായിക്കൊണ്ട് റാം ജത്മലാനി അടുത്ത ഒരു ദശകത്തിനുശേഷം ശ്രദ്ധേയനായിത്തീർന്നു. 1960 കളുടെ അവസാനത്തിൽ കള്ളക്കടത്തുകാരുടെ സംഘങ്ങളെ പ്രതിനിധീകരിച്ച് കോടതിയിലെത്തിയതോടെ കള്ളക്കടത്തുകാരുടെ അഭിഭാഷകനെന്ന നിലയിലായി അദ്ദേഹത്തിന്റെ പ്രതിച്ഛായ. അപ്പോഴും അഭിഭാഷകനെന്ന നിലയിലുള്ള തന്റെ കടമ നിർവ്വഹിക്കുക മാത്രമാണ് താൻ ചെയ്യുന്നതെന്ന് അദ്ദേഹം ചൂണ്ടിക്കാണിച്ചിരുന്നു.
1954 ൽ അദ്ദേഹം മുംബൈയിലെ ഗവൺമെന്റ് ലോ കോളേജിൽ ബിരുദ, ബിരുദാനന്തര പഠനത്തിനായി ഒരു പാർട്ട് ടൈം പ്രൊഫസറായി ചേർന്നു. മിഷിഗനിലെ ഡെട്രോയിറ്റിലെ വെയ്ൻ സ്റ്റേറ്റ് യൂണിവേഴ്സിറ്റിയിൽ ഇന്റർനാഷണൽ ലോയിൽ അദ്ദേഹം താരതമ്യനിയമം (വിവിധ രാജ്യങ്ങളിലെ നിയമവ്യവസ്ഥകൾ തമ്മിലുള്ള വ്യത്യാസങ്ങളും സമാനതകളും വിഷയമായത്) പഠിപ്പിച്ചു. അടിയന്തരാവസ്ഥയ്ക്ക് മുമ്പും ശേഷവും നാല് പ്രാവശ്യം ബാർ കൗൺസിൽ ഓഫ് ഇന്ത്യയുടെ ചെയർമാനായിരുന്നു അദ്ദേഹം. 1996 ൽ ഇന്റർനാഷണൽ ബാർ അസോസിയേഷനിൽ അംഗമായിരുന്നു. 2003 മുതൽ അദ്ദേഹം പൂനെയിലെ സിംബയോസിസ് ലോ സ്കൂളിൽ പ്രൊഫസർ എമെറിറ്റസ് ആയിരുന്നു.
രാഷ്ട്രീയജീവിതം
ഉല്ലാസ്‍നഗറിൽനിന്ന് സ്വതന്ത്ര സ്ഥാനാർത്ഥിയായി റാം ജത്മലാനി മത്സരിച്ച സമയത്ത് ശിവസേനയും ഭാരതീയ ജനസംഘവും അദ്ദേഹത്തെ ഒരുപോലെ പിന്തുണച്ചിരുന്നെങ്കിലും തിരഞ്ഞെടുപ്പിൽ പരാജയം നുണയാനായിരുന്നു വിധി. 1975-1977 ലെ അടിയന്തരാവസ്ഥയുടെ കാലഘട്ടത്തിൽ ബാർ അസോസിയേഷൻ ഓഫ് ഇന്ത്യയുടെ ചെയർമാനായിരുന്നു അദ്ദേഹം. അക്കാലത്തെ പ്രധാനമന്ത്രിയായിരുന്ന ഇന്ദിരാഗാന്ധിയുടെ ഒരു നിശിത വിമർശകനായിരുന്നു അദ്ദേഹം. കേരളത്തിൽ നിന്ന് അദ്ദേഹത്തിനെതിരെ ഒരു അറസ്റ്റ് വാറണ്ട് പുറപ്പെടുവിച്ചിരുന്നു. നാനി പാൽഖിവാല നേതൃത്വം നൽകിയ മുന്നൂറിലധികം അഭിഭാഷകർ അദ്ദേഹത്തിന് വേണ്ടി ഹാജരായപ്പോൾ ബോംബെ ഹൈക്കോടതി ഇത് സ്റ്റേ ചെയ്തു. ജബൽപൂർ അഡീഷണൽ ഡിസ്ട്രിക്ട് മജിസ്‌ട്രേറ്റ് വി. ശിവകാന്ത് ശുക്ല പുറപ്പെടുവിച്ച ഹേബിയസ് കോർപ്പസ് വിധി മൂലം ഈ സ്റ്റേ അസാധുവാക്കപ്പെടുകയും അടിയന്തരാവസ്ഥയ്‌ക്കെതിരായ പ്രചാരണം നടത്തിയ റാം ജെത്മലാനി കാനഡയിലേയ്ക്കു പോകുകയും ചെയ്തു. അടിയന്തരാവസ്ഥ നീക്കം ചെയ്ത് 10 മാസത്തിന് ശേഷം അദ്ദേഹം ഇന്ത്യയിലേയ്ക്കു മടങ്ങിയെത്തി. കാനഡയിൽ ആയിരുന്നപ്പോൾ ബോംബെ നോർത്ത് വെസ്റ്റ് നിയോജകമണ്ഡലത്തിൽ നിന്ന് അദ്ദേഹം സ്ഥാനാർത്ഥിയായി മത്സരിച്ചിരുന്നു. തിരഞ്ഞെടുപ്പിൽ വിജയിക്കുകയും 1980 ലെ പൊതുതെരഞ്ഞെടുപ്പിൽ സീറ്റ് നിലനിർത്തുകയും ചെയ്തുവെങ്കിലും 1985 ൽ ഇന്ത്യൻ നാഷണൽ കോൺഗ്രസിന്റെ സുനിൽ ദത്തിനോട് അദ്ദേഹം പരാജയപ്പെട്ടു. അടിയന്തരാവസ്ഥയ്ക്ക് ശേഷമുള്ള 1977 ലെ പൊതുതെരഞ്ഞെടുപ്പിൽ ബോംബെ ലോക്സഭാ സീറ്റിൽ നിയമമന്ത്രി എച്ച് ആർ ഗോഖലെയെ പരാജയപ്പെടുത്തിയതോടെ പാർലമെന്റേറിയൻ എന്ന നിലയിലുള്ള അദ്ദേഹത്തിന്റെ രാഷ്ട്രീയ ജീവിതത്തിനു തുടക്കംകുറിച്ചു. അദ്ദേഹത്തിന്റെ ജീവിതശൈലി അംഗീകരിക്കാതെയിരുന്ന മൊറാർജി ദേശായി അദ്ദേഹത്തെ നിയമമന്ത്രിയാക്കാൻതാൽപര്യപ്പെട്ടില്ല.
1988 ൽ അദ്ദേഹം രാജ്യസഭയിൽ അംഗമായി. 1996 ൽ അടൽ ബിഹാരി വാജ്‌പേയി നയിച്ച സർക്കാരിൽ കേന്ദ്ര നിയമ, നീതി, കമ്പനി കാര്യ മന്ത്രിയായി നിയമിതനായി. അടൽ ബിഹാരി വാജ്‌പേയിയുടെ രണ്ടാം ഭരണകാലത്ത് 1998 ൽ കേന്ദ്ര നഗരകാര്യ, തൊഴിൽ മന്ത്രിയുടെ പദവി അദ്ദേഹത്തെ തേടിയെത്തി. എന്നാൽ 1999 ഒക്ടോബർ 13 ന് അദ്ദേഹം വീണ്ടും കേന്ദ്ര നിയമ, നീതി, കമ്പനി കാര്യ മന്ത്രിയായി സത്യപ്രതിജ്ഞ ചെയ്തു. അന്നത്തെ ചീഫ് ജസ്റ്റിസ് ആദർശ് സെയ്ൻ ആനന്ദ്, അറ്റോർണി ജനറൽ ഓഫ് ഇന്ത്യ സോളി സോറാബ്ജി എന്നിവരുമായുള്ള അഭിപ്രായവ്യത്യാസത്തെത്തുടർന്ന് പ്രധാനമന്ത്രി അദ്ദേഹത്തോട് രാജിവയ്ക്കാൻ ആവശ്യപ്പെട്ടു. പ്രധാനമന്ത്രി അടൽ ബിഹാരി വാജ്‌പേയിയുടെ വിശ്വാസം പിടിച്ചുപറ്റുന്നതിൽ ജത്‌മലാനി ഒരു തികഞ്ഞ പരാജയമായിരുന്നുവെന്നാമ് പൊതുവേ കരുതപ്പെടുന്നത്. ആഭ്യന്തരമന്ത്രി ലാൽ കൃഷ്ണ അദ്വാനിയുടെ നിർബന്ധത്തിന്മേൽ അദ്ദേഹത്തെ മന്ത്രിസഭയിൽ ഉൾപ്പെടുത്തി.
തന്റെ സേവനങ്ങൾ രാഷ്ട്രത്തിനു വാഗ്ദാനം ചെയ്തുകൊണ്ട് അദ്ദേഹം സ്വയമേവ രാഷ്ട്രപതി സ്ഥാനാർത്ഥിത്വം പ്രഖ്യാപിക്കുകയും 1987 ൽ ഭാരത് മുക്തി മോർച്ച എന്ന പേരിൽ സ്വന്തം രാഷ്ട്രീയ മുന്നണി ഒരു ബഹുജന പ്രസ്ഥാനമായി ആരംഭിക്കുകയും 1995 ൽ “ഇന്ത്യൻ ജനാധിപത്യത്തിന്റെ പ്രവർത്തനത്തിലെ സുതാര്യത” എന്ന മുദ്രാവാക്യമുയർത്തി പവിത്ര ഹിന്ദുസ്ഥാൻ കഴകം എന്ന സ്വന്തം രാഷ്ട്രീയ പാർട്ടി രൂപീകരിക്കുകയും ചെയ്തു.
2004 ലെ പൊതുതെരഞ്ഞെടുപ്പിൽ ലഖ്‌നൗ നിയോജകമണ്ഡലത്തിൽ നിന്ന് അടൽ ബിഹാരി വാജ്‌പേയിക്കെതിരെ സ്വതന്ത്ര സ്ഥാനാർത്ഥിയായി അദ്ദേഹം മത്സരിച്ചു. ഇന്ത്യൻ നാഷണൽ കോൺഗ്രസ് ഈ സീറ്റിൽ സ്ഥാനാർത്ഥികളെ നിർത്തിയിരുന്നില്ല എന്നിരുന്നാലും, അദ്ദേഹം പരാജയപ്പെട്ടു. പിന്നീട് 2010 ൽ രാജസ്ഥാനിൽ നിന്ന് ഭാരതീയ ജനത പാർട്ടി അദ്ദേഹത്തിന് രാജ്യസഭാ ടിക്കറ്റ് നൽകി. ഉദ്യോഗസ്ഥസഞ്ചയം, പൊതു ആവലാതികൾ, നിയമവും നീതിയും എന്നിവ സംബന്ധിച്ച സമിതിയിലെ അംഗവുംകൂടിയായിരുന്നു അദ്ദേഹം. ഹൃദ്യമായി സംസാരിക്കുന്നതിന്റെ പേരിൽ  അറിയപ്പെടുന്ന വ്യക്തിയായിരുന്നു ജത്മലാനി. 2011 ജൂലൈ 28 ന് ഇന്ത്യാ സന്ദർശനത്തിനെത്തിയ പാകിസ്താൻ വിദേശകാര്യ മന്ത്രി ഹിന റബ്ബാനി ഖാറിന് പാകിസ്താൻ ഹൈക്കമ്മിഷൻ നൽകിയ സ്വീകരണത്തിൽ, മുൻ നിയമമന്ത്രിയും രാജ്യസഭാ എംപിയുമായിരുന്ന റാം ജത്മലാനി പങ്കെടുക്കുകയും ചൈനീസ് അംബാസഡറുടെ സാന്നിധ്യത്തിൽ ചൈനയെ ഇന്ത്യയുടേയും പാകിസ്താന്റേയും പൊതു ശത്രു എന്ന് വിളിക്കുകയും ചൈനക്കതിരേ ജാഗരൂഗരായിരിക്കുവാൻ ഇന്ത്യക്കാർക്കും പാകിസ്താനികൾക്കും മുന്നറിയിപ്പ് നൽകുകയും ചെയ്തു.
ജുഡീഷ്യൽ നിയമനങ്ങൾക്കുള്ള ശുപാർശകൾ, ബാധകമായ ഹൈക്കോടതികളിലെ ബാറുകളിലെ അംഗങ്ങളുടെ അവലോകനം ഉൾപ്പെടെ ഒരു പൊതു ചർച്ചയ്ക്ക് ശേഷം മാത്രമേ നൽകാവൂ എന്ന കാര്യം തങ്ങൾ പര്യലോചിക്കുന്നതായി 2009 ഡിസംബറിൽ ജുഡീഷ്യൽ അക്കൗണ്ടബിലിറ്റി കമ്മിറ്റി പ്രസ്താവിച്ചു. ജസ്റ്റിസുമാരായ സി. കെ. പ്രസാദ്, പി. ഡി. ദിനകരൻ എന്നിവരുടെ നിയമനവുമായി ബന്ധപ്പെട്ട വിവാദവുമായി ബന്ധപ്പെടുത്തിയുള്ളതായിരുന്നു ഈ പ്രസ്താവന. ഈ പ്രസ്താവനയിൽ റാം ജത്മലാനിയോടൊപ്പം ശാന്തി ഭൂഷൺ, ഫാലി സാം നരിമാൻ, അനിൽ ബി. ദിവാൻ, കാമിനി ജയ്‌സ്വാൾ, പ്രശാന്ത് ഭൂഷൺ എന്നിവരും ഒപ്പിട്ടിരുന്നു.
ഭരണകക്ഷിയായ രണ്ടാം യുപി‌എ സർക്കാരിനെക്കുറിച്ച് ആരോപിക്കപ്പെട്ട വൻ അഴിമതിക്കെതിരെ പ്രതിപക്ഷ ബിജെപി നേതാക്കൾ മൗനം പാലിക്കുന്നുവെന്ന് ആരോപിച്ച് 2012 ൽ റാം ജത്മമലാനി അന്നത്തെ ഭാരതീയ ജനതാ പാർട്ടിയുടെ (ബിജെപി) പ്രസിഡന്റ് നിതിൻ ഗഡ്കരിക്ക് കത്തെഴുതിയിരുന്നു. ബിജെപിയ്ക്ക് രോഗം ബാധിച്ചിരിക്കുന്നുവെന്നും അദ്ദേഹം കുറിച്ചു. ജത്മലാനിയുടെ കത്ത് ഇന്റർനെറ്റിൽ പരസ്യമായി. അതേ വർഷം നവംബറിൽ നിതിൻ ഗഡ്കരിയെ ബിജെപി പ്രസിഡന്റുപദത്തിൽനിന്നു നീക്കം ചെയ്യണമെന്നാവശ്യപ്പെട്ടുകൊണ്ട് റാം ജത്മലാനി ബിജെപി നേതാവ് എൽ.കെ. അദ്വാനിക്കു കത്തെഴുതി. ഗഡ്കരിക്കെതിരെ ഉന്നയിച്ച അഴിമതി ആരോപണങ്ങളാണ് തന്റെ ആവശ്യത്തിന് കാരണമെന്ന് അദ്ദേഹം ചൂണ്ടിക്കാട്ടുകയും ചെയ്തു. ഗഡ്കരിക്കെതിരെ ഗുരുതരമായ ആരോപണങ്ങൾ ഉണ്ടായ സ്ഥിതിക്ക്, അദ്ദേഹം തൽസ്ഥാനത്തുനിന്നു മാറിനിൽക്കേണ്ടതായിരുന്നു എന്ന് അദ്ദേഹം പ്രസ്താവിച്ചു. ഗഡ്കരി ബിജെപി പ്രസിഡന്റായി തുടർന്നെങ്കിലും അദ്ദേഹം ഗഡ്കരിയെ പരസ്യമായി വിമർശിച്ചുകൊണ്ടിരുന്നു. ബിജെപിയെ നിയന്ത്രിക്കുന്ന മാതൃ സംഘടനയായ രാഷ്ട്രീയ സ്വയം സേവക് (ആർ.എസ്.എസ്) പോലും ഗഡ്കരിയെ പിന്തുണക്കുന്നതു ശ്രദ്ധയിൽപ്പെടുത്തിയപ്പോൾ ജത്മലാനി മറുപടി പറഞ്ഞത്, ആർഎസ്‌എസ് ബിജെപിയുടെ പ്രവർത്തനത്തെ സ്വാധീനിക്കാൻ ശ്രമിക്കുകയാണെന്ന് എനിക്ക് ഉറപ്പുണ്ട് എന്നായിരുന്നു.
അവലംബം
വർഗ്ഗം:1923-ൽ ജനിച്ചവർ വർഗ്ഗം:ജനതാ പാർട്ടി നേതാക്കൾ വർഗ്ഗം:2019-ൽ മരിച്ചവർ
ഇടവനക്കാട്
കേരളത്തിലെ എറണാകുളം ജില്ലയിലെ വൈപിൻ ദ്വീപിലെ ഒരു ഗ്രാമമാണ് എടവനക്കാട്.
പൊതുവിവരങ്ങൾ
ഇവിടുത്തെ പ്രധാന ചില സ്കൂളുകൾ ഹിദായത്തുൾ ഇസ്ലാം ഹയർ സെക്കന്ററി സ്കൂൾ, കുമാര പണിക്കർ മെമ്മോറിയൽ സ്കൂൾ (KPMHS) എന്നിവയാണ്. ഫെഡറൽ ബാങ്കിന്റെ ഒരു ശാഖയും ഇവിടെ ഉണ്ട്.
ആരാധാനാലയങ്ങൾ
ഇവിടുത്തെ ഒരു പ്രധാന ആരാധാനാലയമാണ് സെ. ആമ്പ്രോസ് ചർച്ച്. ഇത് ഇന്ത്യയിലെ തന്നെ ആകെ ഒരെ ഒരു സെന്റ്.അമ്പ്രോസിന്റെ പേരിലുള്ള പള്ളിയാണെന്ന് കണക്കാക്കപ്പെടുന്നു. എടവനകാട് വടക്ക് ഭാഗത്ത്‌ മുസ്ലിം ജുമാ മസ്ജിദും ഭഗവതി അമ്പലവും മത മൂല്യം ഉയ്ര്ടിപിടിച്ചു കൊണ്ട് നിലകൊള്ളുന്നു .എടവനക്കാട് കാരുടെ പരസ്പര മത സേഹം എടുത്തു പറയേണ്ട ഒന്നാണ്.
മുസ്ലിം ഹിന്ദു ക്രിസ്ടിയനി ഇടകലരന്ന ഒരു സ്മൂഹംമാണ്
വിനോദസഞ്ചാരം
എടവനക്കാടിന്റെ തീരദേശപ്രദേശങ്ങൾ ധാരാളം വിദേശ സഞ്ചാരികളെ ആകർഷിക്കുന്നു. ഇവിടുത്തെ ശുദ്ധജലതടാകങ്ങൾ മീൻ പിടുത്തത്തിന് ധാരാളം സാധ്യതകൾ നൽകുന്നു.
ചെറായി ബീച്ച് എടവനക്കാടിന്റെ അടുത്താണ്.
സാംസ്കാരിക ചരിത്രം ക്രിസ്താനികളും മുസ്ളീങ്ങളും ഹിന്ദുക്കളോടൊപ്പം ഇവിടുത്തെ ജനസഞ്ചയത്തിൽ ഉൾപ്പെട്ടിരുന്നു. ശ്രീനാരായണ ഗുരുവിന്റെയും അദ്ദേഹത്തിന്റെ ശിഷ്യനായ സഹോദരൻ അയ്യപ്പന്റെയും പ്രവർത്തനങ്ങൾ ഇവിടെയും അലയടികൾ ഉളവാക്കി. ഇതോടൊപ്പം പുരോഗമന രാഷ്ട്രീയ പ്രസ്ഥാനങ്ങളും വളർന്നുവരാൻ ഇടയായി. വിവിധ മതക്കാരുടെയും ജാതിക്കാരുടെയും നിരവധി ആരാധനാലയങ്ങൾ ഇവിടെയുണ്ട്. ഇതിൽ ഹിന്ദുക്കളുടെ ഒരു പ്രധാന ആരാധനാലയമാണ് അണിയിൽ ശ്രീകൃഷ്ണ സ്വാമി ക്ഷേത്രം. വടക്കുംചേരി അച്ഛന്മാരുടെ കുടുംബത്തിൽ ബന്ധമുണ്ടായിരുന്ന ഒരു രാജാവാണ് ഈ ക്ഷേത്രം നിർമ്മിച്ചത് എന്നു പറയപ്പെടുന്നു. വടക്കഞ്ചരിക്കാരുടെ കുടുംബവകയായിരുന്ന ഈ ക്ഷേത്രം പിൽക്കാലത്ത് കൊച്ചി ദേവസ്വത്തിന് കൈ മാറുകയാണുണ്ടായത്. എടവനക്കാട് ഗ്രാമപഞ്ചായത്തിലെ ജനസംഖ്യയിൽ നല്ലൊരുഭാഗം വരുന്ന ലത്തീൻ ക്രിസ്ത്യാനികളുടെ പ്രധാന ആരാധനാലയമാണ് സെന്റ് ആബ്രോസ് പള്ളി. വിശുദ്ധ അംബ്രോസിന്റെ പേരിലുള്ള ഇന്ത്യയിലെ ഏക ദേവലായമാണിത്. ക്രിസ്തുവർഷം 1856-ൽ ഈ പള്ളിയുടെ ശിലാസ്ഥാപനം നടന്നതായിട്ടാണ് രേഖകൾ പറയുന്നത്. ആരംഭത്തിൽ ഇത് നായരമ്പലം വാടേൽ പളളിയുടെ ഒരു കപ്പേള മാത്രമായിരുന്നു. പിൽക്കാലത്ത് സ്വതന്ത്രമായ പള്ളിയായിതീർന്നു. 1962-ൽ ആണ് ഇന്നു കാണുന്ന ഈ പള്ളി പുതുക്കി പണിതത്. ആദ്യമായി ഈ ഗ്രാമത്തിൽ നിലവിൽ വന്ന വിദ്യാലയം സർക്കാർ ഇംഗ്ളീഷ് പ്രൈമറി സ്കൂൾ ആയിരുന്നു. കൊല്ലവർഷം 1084-ാമാണ്ടിൽ ഈ വിദ്യാലയം ആരംഭിച്ചു എന്നാണ് റെക്കോർഡുകളിൽ നിന്നും മനസ്സിലാകുന്നത്. 1096-ൽ സന്മാർഗ്ഗിക പ്രദീപിക സഭ വക മറ്റൊരു പ്രൈമറി സ്കൂൾ ഈ ഗ്രാമത്തിൽ ആരംഭിച്ചു. വൈപ്പിൻ കരയിലെ പഴക്കം ചെന്ന ഗ്രന്ഥശാലകളിലൊന്നായ ഇക്ബാൽ സ്മാരക വായനശാല 9-ാം വാർഡിൽ അണിയിൽ ബസ് സ്റ്റോപ്പിന് സമീപത്ത് സ്ഥിതി ചെയ്യുന്നു. ഗ്രന്ഥശാല സംഘത്തിന്റെ ബി ഗ്രേഡ് ഗ്രാന്റിന് അർഹത നേടിയ ഈ ഗ്രന്ഥശാല ഏറെ കാലം എടവനക്കാട് ഗ്രാമത്തിലെ ഏറ്റവും വലിയ സാംസ്കാരിക കേന്ദ്രമെന്ന നിലയിൽ പ്രവർത്തിച്ചു.
ബെൻസീൻ
ബെൻസീൻ അല്ലെങ്കിൽ ബെൻസോൾ എന്നത് ഒരു ഓർഗാനിക് രാസ സം‌യുക്തവും, അറിയപ്പെടുന്ന ഒരു അർബുദകാരിയുമാണ്. ഇതിന്റെ രാസവാക്യം C6H6 എന്നാണ്‌. ഇതിനെ ചിലപ്പോൾ ph-H എന്നും ചുരുക്കിയെഴുതാറുണ്ട്. ബെൻസീൻ നിറമില്ലാത്തതും, പെട്ടെന്ന് കത്തുന്നതും, ഉയർന്ന ദ്രവണാങ്കമുള്ളതും, മണമുള്ളതുമായ ഒരു  ദ്രാവകമാണ്‌. കാർബൺ, ഹൈഡ്രജൻ ആറ്റങ്ങൾ മാത്രം അടങ്ങിയിരിക്കുന്നതിനാൽ ബെൻസീനെ ഒരു ഹൈഡ്രോകാർബണായി തിരിച്ചിരിക്കുന്നു.
പുറംകണ്ണികൾ
വർഗ്ഗം:ഓർഗാനിക് രാസസം‌യുക്തങ്ങൾ
വിരുതുനഗർ ജില്ല
തെക്കേ ഇന്ത്യൻ സംസ്ഥാനമായ തമിഴ്‌നാട്ടിലെ ഒരു ജില്ലയാണ് വിരുതുനഗർ ജില്ല(விருதுநகர் மாவட்டம்). വിരുതുനഗർ നഗരമാണ് ജില്ലയുടെ ആസ്ഥാനം. തിരുനെൽവേലി,മധുരൈ ജില്ലകളിലുണ്ടായിരുന്ന ചില പ്രദേശങ്ങൾ സംയോജിപ്പിച്ചാണ് വിരുതുനഗർ ജില്ല രൂപികരിച്ചത്.കർമവീരെർ കാമരാജർ ജില്ല എന്നും ഈ ജില്ല അറിയപ്പെടുന്നു.
ശ്രീവെള്ളിപുത്തൂർ ശെൺബഗത്തോപ്പു ചാമ്പൽ മലയണ്ണാൻ സംരക്ഷണകേന്ദ്രം
ശ്രീവല്ലിപുത്തൂർ നിന്നും 8 കിലോമീറ്റർ പടിഞ്ഞാറായി സ്ഥിതിചെയ്യുന്ന വനമേഖല ട്രെക്കിങ്ങിനു വളരെ അനുയോജ്യമാണ്.ഇവിടേയ്ക്ക് ബസ്‌ സർവീസ് കാര്യമായിട്ടില്ല.പൂർവഘട്ടത്തിന്റെ കിഴക്കൻ മലഞ്ചെരുവിലാണ് ഈ വനമേഖല.ഈ ജില്ലയുടെ 6 .3 % മാത്രമാണ് വനമേഖല.ഈ വനമേഖല അനേകം വംശനാശഭീഷണി നേരിട്ടുകൊണ്ടിരിക്കുന്ന സസ്യജന്തുജാലങ്ങളുടെ ആവാസകേന്ദ്രമാണ് .480 ചതുരശ്ര കിലോമീറ്ററിൽ  സ്ഥിതി  ചെയ്യുന്ന  ഈ  വന്യജീവി  സങ്കേതം  ശ്രീവല്ലിപുത്തൂർ താലൂക്കിലെ  ശെബഗന്തോപ്പിൽ 1989 ലാണ്  സ്ഥാപിതമായത്.ഈ വന്യജീവി സങ്കേതത്തിന്റെ തെക്ക്പടിഞ്ഞാറായി   പെരിയാർ കടുവ സംരക്ഷിത പ്രദേശവും  വടക്ക്പടിഞ്ഞാറായി meghamalaai  സംരക്ഷിത വനവുംസ്ഥിതി ചെയ്യുന്നു.
അവലംബം
വർഗ്ഗം:തമിഴ്‌നാട്ടിലെ ജില്ലകൾ വർഗ്ഗം:കേരളാതിർത്തിയോടു ചേർന്ന തമിഴ്‌നാട്ടിലെ ജില്ലകൾ
അമഡോർ കൗണ്ടി
അമഡോർ കൗണ്ടി, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, സിയേറാ നെവാഡ യിൽ സ്ഥിതിചെയ്യുന്ന ഒരു കൗണ്ടിയാണ്. ഔദ്യോഗികമായി ഇത് കൗണ്ടി ഓഫ് അമഡോർ എന്നറിയപ്പെടുന്നു. 2010 ലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 38,091 ആയിരുന്നു. കൗണ്ടി സീറ്റ് ജാക്സൺ നഗരത്തിലാണു സ്ഥിതി ചെയ്യുന്നത്.
ത്രീ-ഫേസ് ഇലക്ട്രിക് പവർ
ഒരു ജനറേറ്ററിന്റെ കാന്തികവലയത്തിൽ ഒരു കണ്ടക്ടർ ചലിപ്പിച്ചാൽ കാന്തിക രേഖകളെ ഖണ്ഡിച്ച് ആ കണ്ടക്ടറിൽ വൈദ്യുതി ഉൽപാദിപ്പിക്കപ്പെടുന്നു. ഇങ്ങനെ ഒരു കണ്ടക്ടർ ചലിപ്പിച്ചാൽ എ.സി സിംഗിൾ ഫേസ് വൈദ്യുതി ഉണ്ടാകുന്നു.ഇങ്ങനെയുണ്ടാക്കുന്ന വൈദ്യുതി അർദ്ധവൃത്താകൃതിയിലെ സൈക്കിൾ രൂപേണ(സൈൻ വേവ്) സഞ്ചരിക്കുന്നതാണ്. ഇപ്രകാരമുണ്ടാക്കുന്ന വൈദ്യുതി ഒരു സെക്കൻറിൽ 50 സൈക്കിൾസ് എന്ന് പറഞ്ഞാൽ അതിന്റെ ആവൃത്തി(ഫ്രിക്വൻസി) എന്നാണ്. കാന്തികവലയത്തിൽ മൂന്ന് കണ്ടക്ടറുകൾ ചലിപ്പിച്ച് എ.സി വൈദ്യുതി ഉൽപാദിപ്പിക്കുന്നതിനെയാണ് ത്രീ ഫേസ് വൈദ്യുതി എന്നു പറയുന്നത്. വർഗ്ഗം:വൈദ്യുതകാന്തികത
അമഡോർ കൗണ്ടി
ചരിത്രം
1854 മേയ് 11 ന് കാലിഫോർണിയ നിയമനിർമ്മാണസഭ അമഡോർ കൗണ്ടി രൂപീകരിച്ചു. ഈ കൗണ്ടി പിന്നീട് അമഡോർ, കലവെറാസ്, എൽ ഡൊറാഡോ എന്നീ കൗണ്ടികൾ എന്നീ കൌണ്ടികളായി വിഭജിക്കപ്പെട്ടു. 1854 ജൂലൈ 3 ന് ഈ കൌണ്ടി പുനസംഘടിപ്പിക്കപ്പെട്ടു. 1864-ൽ കൌണ്ടിയുടെ ഭൂപ്രദേശത്തിൻറെ ഒരു ഭാഗം അൽപൈൻ കൗണ്ടിയിലേയ്ക്കു കൂട്ടിച്ചേർക്കപ്പെട്ടു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ കൗണ്ടിയുടെ വിസ്തീർണ്ണം ഏകദേശം 606 ചതുരശ്ര മൈൽ (1,570 ചതുരശ്ര കിലോമീറ്റർ) ആണ്. ഇതിൽ 595 ചതുരശ്ര മൈൽ (1,540 ചതുരശ്ര കിലോമീറ്റർ) പ്രദേശം കര ഭൂമിയും 11.4 ചതുരശ്ര മൈൽ (30 ചതുരശ്ര കിലോമീറ്റർ) പ്രദേശം അതായത് (1.9 ശതമാനം) ഭാഗം ജലം ഉൾപ്പെട്ടതുമാണ്.
എൻ. വിജയൻ പിള്ള
14-ാമത് കേരള നിയമസഭാംഗമായിരുന്നു '''എൻ. വിജയൻ പിള്ള'''. കേരള നിയമസഭയിൽ ചവറ നിയോജകമണ്ഡലത്തെ പ്രതിനിധീകരിക്കുന്നു.
ജീവിതരേഖ
മുതിർന്ന ആർ‌എസ്‌പി നേതാവായ നാരായണപ്പിള്ളയുടെ മകനായിരുന്ന വിജയൻ പിള്ള.
രാഷ്ട്രീയം
1979 ൽ പഞ്ചായത്ത് അംഗമായി രാഷ്ട്രീയ ജീവിതം ആരംഭിച്ച അദ്ദേഹം 20 വർഷത്തോളം തുടർന്നു. 2000-2005 കാലത്ത് തേവലക്കര ഡിവിഷനിൽ നിന്ന് കോൺഗ്രസ് ടിക്കറ്റിൽ ജില്ലാ പഞ്ചായത്ത് അംഗമായി. പതിന്നാലാം നിയമസഭാ തെരഞ്ഞെടുപ്പിൽ,  സിറ്റിംഗ് എം‌എൽ‌എ ആയിരുന്ന ഷിബു ബേബി ജോണിനെ പരാജയപ്പെടുത്തി. ബേബി ജോണിന്റെ വിശ്വസ്തനായി ആർഎസ്പിയിലുണ്ടായിരുന്ന വിജയൻപിള്ള ആർഎസ്പിയിലെ ഭിന്നതയെ തുടർന്ന് 2000 കാലത്ത് കോൺഗ്രസിലെത്തി. കെ. കരുണാകരനുമായിട്ടായിരുന്നു അടുപ്പം. കരുണാകരൻ കോൺഗ്രസ് വിട്ടപ്പോൾ അദ്ദേഹത്തോടൊപ്പം ഡിഐസിയുടെ ഭാഗമായി. തിരിച്ച് കരുണാകരൻ കോൺഗ്രസിലെത്തിയപ്പോൾ കോൺഗ്രസിലേക്ക് തന്നെ മടങ്ങി. മദ്യനയവിഷയത്തിൽ കെ.പി.സി.സി പ്രസിഡന്റായിരുന്ന വി.എം സുധീരനുമായുണ്ടായ ഭിന്നതയ്‌ക്കൊടുവിലാണ് കോൺഗ്രസ് വിട്ടത്. അതിന് ശേഷം സി.എം.പി.യിൽ ചേർന്നു. അന്നത്തെ അരവിന്ദാക്ഷൻ വിഭാഗത്തിനൊപ്പമായിരുന്നു. അരവിന്ദാക്ഷൻ വിഭാഗം സിഎംപി, സി.പി.എമ്മിൽ ലയിച്ചപ്പോൾ വിജയൻപിള്ളയും സിപിഎമ്മിന്റെ ഭാഗമായി.
മരണം
അർബുദബാധിതനായി ദീർഘകാലം കഴിഞ്ഞ വിജയൻപിള്ള 2020 മാർച്ച് 8 ന് കൊച്ചിയിലെ ലേക്‌ഷോർ ആശുപത്രിയിൽ അന്തരിച്ചു. അദ്ദേഹത്തിന്റെ ശവസംസ്‌കാരം അതേ ദിവസം തന്നെ കൊല്ലത്തെ ജന്മനാട്ടിൽ നടത്തുകയും ചെയ്തു.
അവലംബം
വർഗ്ഗം:1951-ൽ ജനിച്ചവർ വർഗ്ഗം:ഏപ്രിൽ 2-ന് ജനിച്ചവർ വർഗ്ഗം:മാർച്ച് 8-ന് മരിച്ചവർ വർഗ്ഗം:2020-ൽ മരിച്ചവർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:നിയമസഭാംഗമായിരിക്കെ മരണപ്പെട്ടവർ വർഗ്ഗം:കേരളത്തിലെ വ്യവസായികൾ
പൊക്കുന്നി ശിവ ക്ഷേത്രം
ചിറ്റൂർ താലൂക് വടവന്നൂർ പഞ്ചായത്ത്‌ ആണ്. ആലത്തൂർ താലൂക് അല്ല
ഐതിഹ്യം
അതിരൗദ്രതയേറിയ ശിവ ഭാവമാണ് പൊക്കുന്നി മഹാദേവക്ഷേത്രത്തിലെ ശിവ പ്രതിഷ്ഠ. മഹാദേവന്റെ രൗദ്രതയ്ക്ക് കുറവു വരുത്തുവാനും ശാന്തത കൈവരിക്കുവാനുമാണത്രേ പരശുരാമൻ ദേവനെ കുളത്തിൽ തന്നെ പ്രതിഷ്ഠിച്ചത്. ഇതര ക്ഷേത്രങ്ങളിൽ ശിവകോപം കുറക്കാനായി ക്ഷേത്രേശന്റെ ദൃഷ്ടി സമീപ കുളത്തിലേക്കോ മറ്റു ജലാശങ്ങളിലേക്കോ വരത്തക്കവണ്ണം പ്രതിഷ്ഠ നടത്താറുണ്ട്. ഇവിടെ ആലത്തൂരിൽ പരശുരാമൻ പെരുംകുളത്തിൽ തന്നെ പ്രതിഷ്ഠിച്ചു എന്നാണ് ഐതിഹ്യം. ഈ പെരുംകുളത്തിൽ സ്വയംഭൂവായി ദേവൻ പ്രതിക്ഷ്യപ്പെടുകയും കൊല്ലംകോട് രാജാവ് ക്ഷേത്രം പണിതീർക്കുകയും ആണ് ഉണ്ടായത്. ഇത് എന്തായാലും വിസ്താരമേറിയ കുളത്തിങ്കരയിലാണ് ക്ഷേത്രം സ്ഥിതിചെയ്യുന്നത്. മുൻപ് ക്ഷേത്രക്കുളത്തിനു നടുക്കായിരുന്ന ക്ഷേത്രത്തിലേക്ക് എത്തിചേരാനായി ക്ഷേത്രക്കുളത്തിന്റെ ഒരുവശം മണ്ണിട്ട് ഉയർത്തിയതാവാം. കുളത്തിലേക്ക് തള്ളി നിൽക്കുന്ന ക്ഷേത്രം കാണുമ്പോൾ അതു മനസ്സിലാക്കാവുന്നതാണ്.
ചരിത്രം
പാലക്കാട് കൊല്ലങ്കോട് രാജവംശമാണ് ക്ഷേത്ര നിർമ്മാണം നടത്തിയത്. thumb|380px|പൊക്കുന്നിയപ്പൻ ക്ഷേത്രം കുളക്കരയിൽ നിന്നും
അവലംബം
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:നൂറ്റെട്ട് ശിവക്ഷേത്രങ്ങൾ
കായികവിദ്യാഭ്യാസം
വലത്ത്‌|ലഘുചിത്രം|240x240ബിന്ദു|Physical education equipment in Calhan, Colorado. ലഘുചിത്രം|Kids using a Parachute ലഘുചിത്രം കായികവിദ്യാഭ്യാസം Physical education, also known as Phys Ed., PE, Gym or Gym class, കോമൺവെൽത്ത് രാജ്യങ്ങളിൽ കായികവിദ്യാഭ്യാസം എന്നാൽ ശരീഅത്തെ ആരോഗ്യപ്രദമായി കൊണ്ടുനടത്തുവാൻ വേണ്ടിയുള്ള ശാരീരികമായ വ്യായാമം ആണ്. അല്ലെങ്കിൽ, physical training or PT, (i.e. calisthenics). ആരോഗ്യം പരിപാലിക്കാനുള്ള ചലനമോ വ്യായാമമോ കളിയോ ഇതിൽപ്പെടും..
ഏഷ്യയിൽ
ദക്ഷിണ കൊറിയയിൽ പ്രാഥമിക വിദ്യാലയങ്ങളിലേയും സെക്കന്ററി വിദ്യാലയങ്ങളിലെയും വിദ്യാർത്ഥികൾക്ക് 3 മണിക്കൂർ നിർബന്ധിത കായികവിദ്യാഭ്യാസം നൽകിവരുന്നുണ്ട്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
സിങ്കപ്പുരിൽ ദിവസംതോറും പരീക്ഷാദിനങ്ങളൊഴിച്ച് 2 മണിക്കൂറ് ആണ് പ്രാഥമികവിദ്യാലയങ്ങൽതൊട്ട് ജൂണിയർ കോളജുകൾ വരെയുള്ള വിദ്യാലയങ്ങളിൽ നിർബന്ധിത കായികവിദ്യാഭ്യാസം നൽകുന്നത്. മിക്ക സെഷനുകളിലും കുട്ടികൾക്ക് ഫുട്‌ബാൾ, ബാഡ്മുന്റൻ, കാപ്റ്റൻ ബാൾ, ബാസ്കറ്റ് ബാൾ എന്നിവയിൽ പരിശീലനം നൽകിവരുന്നുണ്ട്. പരമ്പരാഗതമല്ലാത്ത കായിക ഇനങ്ങളായ ഫെൻസിങ്, സ്കെറ്റ്ബാൾ എന്നിവ ഇടയ്ക്കിടയ്ക്കു കളിച്ചുവരുന്നുണ്ട്. പേരുകേട്ട ജൂണിയർ കോളജുകളിലും സെക്കന്ററി സ്കൂളുകളിലും ഗോൾഫ് ടെന്നിസ് ഷൂട്ടിങ്, സ്ക്വാഷ് എന്നിവ പരിശീലിപ്പിക്കുന്നു. കുട്ടികളുടെ ഫിറ്റ്നസ്സ് പരിശോധിക്കുന്നതിനായി നിർബന്ധിതമായ ഫ്റ്റ്നസ്സ് പരീക്ഷ നടത്തിവരുന്നുണ്ട്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ കുട്ടികൾക്ക് ഒരു കൂട്ടം ഫിറ്റ്നസ് ടെസ്റ്റുകൾ നൽകി അവയുടെ രേഖപ്പെടുത്തുന്നു. പുൾ അപ്സ്, ഓട്ടം, സ്റ്റാൻഡിങ് ബ്രോഡ് ജമ്പ്, സിറ്റ് അപ്സ്, സിറ്റ് ആന്റ് റീച്ച്, 1.6 കി. മീ. ഓട്ടം-10 മുതൽ 12 വയസ്സുള്ളവർക്ക്., 2.4 കി. മീ. ആ പ്രയത്തിനു ശേഷമുള്ളവർക്ക്. കുട്ടികളെ ഗോൾഡ്, സില്വർ, ബ്രോൺസ്, തോല്വി എന്നിങ്ങനെ ഗ്രേഡ് ചെയ്തിട്ടുണ്ട്. അവസാന ഗ്രേഡുള്ളവരെ ശിക്ഷയായി രാജ്യസേവനത്തിനയയ്ക്കാം.
മലേഷ്യയിൽ പ്രാഥമികവിദ്യാലയത്തിലേയും സെക്കന്ററി വിദ്യാലയത്തിലേയും വിദ്യാർത്ഥികൾക്ക് രണ്ടു പീരീഡ് അല്ലെങ്കിൽ ഒരു മണിക്കൂർ കായികവിദ്യാഭ്യാസം നൽകി വരുന്നുണ്ട്. ബാദ്മിന്റനിലും ഫുട്ബാൾ, ടെന്നിസ് എന്നിവയിലും പരിശീലനം നൽകുന്നു.
ഫിലിപ്പൈൻ സിൽ എല്ലാ വർഷവും എല്ലാ വർഷവും നിർബന്ധിത കായികവിദ്യാഭ്യാസം നൽകിവരുന്നുണ്ട്.. ലഘുചിത്രം|Indonesian high school students playing the traditional game "Benteng" ഇന്തോനേഷ്യ യിൽ, പാഠ്യപദ്ധതിയിൽ തന്നെ കായികവിദ്യാഭ്യാസം അടക്കം ചെയ്തിട്ടുണ്ട്. കിൻഡർഗാർട്ടൻ തൊട്ട് ഹൈസ്കൂൾ വരെ ഇതു നടപ്പാക്കിവരുന്നുണ്ട്. എലിമെന്ററി സ്കൂളിലെ കുട്ടികൾക്ക് ജിമ്നാസ്റ്റിക്സ് പഠിപ്പിക്കുന്നു. അതതു ക്ലാസ്സുകളിൽ എത്തുമ്പോൾ ബാസ്കറ്റ്ബോൾ, ബാഡ്മിന്റൻ, ഫുട്ബോൾ, ടെന്നിസ്, ഖോ ഖോ, കബഡി എന്നിവയിലും പരിശീലനം നൽകിവരുന്നുണ്ട്.
യൂറോപ്പ്
ലഘുചിത്രം|Some countries include [[ആയോധനകല|Martial Arts training in school as part of Physical Education class. These Filipino children are doing karate.]]
പുതിയ വഴക്കങ്ങൾ
ഇടത്ത്‌|ലഘുചിത്രം|Young [[പോർച്ചുഗൽ|Portuguese children participating in a school race]] ലഘുചിത്രം
നി വിൻ
1962-ൽ പട്ടാളവിപ്ലവത്തിലൂടെ ഭരണം പിടിച്ചെടുത്ത സൈനിക മേധാവിയാണ് ജന:നി വിൻ.26 വർഷത്തോളം ബർമയുടെ സൈനിക മേധാവിയായിരുന്നു.1958 മുതൽ 1960 വരെയും 1962 മുതൽ 1974 വരെയും പ്രധാനമന്ത്രിയായും 1962 മുതൽ 1981 വരെ രാഷ്ട്രപതിയായും പ്രവർത്തിച്ചു.1962-ൽ ബർമീസ് ബർമീസ് സോഷ്യലിസ്റ്റ് പ്രോഗ്രാം പാർട്ടി സ്ഥാപിച്ചു.1988 വരെ അതിന്റെ അദ്ധ്യക്ഷനായിരുന്നു
വർഗ്ഗം:1910-ൽ ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:മ്യാന്മാറിന്റെ പ്രധാനമന്ത്രിമാർ വർഗ്ഗം:മ്യാന്മാറിന്റെ പ്രസിഡണ്ടുമാർ വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
സുഡാൻ
വടക്ക് കിഴക്കൻ ആഫ്രിക്കയിലെ ഒരു രാജ്യമാണ് സുഡാൻ എന്ന റിപ്പബ്ലിക്ക് ഓഫ് സുഡാൻ(السودانal-Sūdān) ആഫ്രിക്കയിലെ മൂന്നാമത്തെ വലിയ രാഷ്ട്രമാണിത് ‍. വിസ്തീർണ്ണത്തിന്റെ കാര്യത്തിൽ ലോകത്തിലെ പതിനാറാമത്തെ വലിയ രാജ്യവുമാണിത്. ആഫ്രിക്ക ഭൂഖണ്ഡത്തിലെ മൂന്നാമത്തെ വലിയ രാജ്യമാണ് സുഡാൻ.
ഭാഷ
2005ലെ നിയമമനുസരിച്ച് സുഡാനിലെ ഭാഷ അറബിയും ഇംഗ്ലീഷുമാണ്.
അവലംബം
വർഗ്ഗം:വടക്കേ ആഫ്രിക്കൻ രാജ്യങ്ങൾ വർഗ്ഗം:ജനുവരി 1 സ്വാതന്ത്യദിനം ആഘോഷിക്കുന്ന രാജ്യങ്ങൾ വർഗ്ഗം:സുഡാൻ വർഗ്ഗം:അറബ് ലീഗ് രാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ വർഗ്ഗം:മുസ്ലീം രാഷ്ട്രങ്ങൾ
കൊടുമുടി
thumb|300px|right|ഇറാനിലെ ദമാവന്ത് പർവ്വതത്തിന്റെ കൊടുമുടി ശൈത്യകാലത്ത് ഭൂപ്രതലത്തിലെ ഒരു ഭാഗം അതിന്റെ തൊട്ടുചേർന്ന് കിടക്കുന്ന മറ്റ് ഭാഗങ്ങളെ അപേക്ഷിച്ച് ഉയർന്ന തലത്തിൽ സ്ഥിതിചെയ്യുമ്പോൾ അതിനെ കൊടുമുടി എന്ന് പറയുന്നു.
സാധാരണയായി പർവ്വതങ്ങളിൽ അതിന്റെ ഏറ്റവും ഉയരമുള്ള ഭാഗത്തെ കുറിക്കുവാനാണ്‌ കൊടുമുടി എന്ന പദം ഉപയോഗിച്ച് വരുന്നത്.
വർഗ്ഗം:കൊടുമുടികൾ
ഡയസ്കൊറിയേൽസ്
സപുഷ്പിസസ്യങ്ങളിലെ ഏകബീജപത്രികളിലെ ഒരു നിരയാണ് ഡയസ്കൊറിയേൽസ് (Dioscoreales). മൂന്നു കുടുംബങ്ങളിൽ 22 ജനുസുകളിലായി ഏതാണ്ട് 850 സ്പീഷിസുകൾ ഈ നിരയിലുണ്ട്.
പുറാത്തേക്കുള്ള കണ്ണികൾ
വർഗ്ഗം:Angiosperm orders വർഗ്ഗം:Aptian first appearances വർഗ്ഗം:Extant Early Cretaceous first appearances വർഗ്ഗം:സസ്യനിരകൾ
മദ്ധ്യകർണ്ണം
കേൾക്കുന്ന ശബ്ദത്തിനനുസരിച്ച് കമ്പനം ചെയ്യുന്ന ഭാഗങ്ങളുൾപ്പെട്ട ഒരു ചെറിയ അറയെ ആണ്‌ മദ്ധ്യകർണ്ണം എന്നു വിളിക്കുന്നത്. കർണ്ണപുടവുമായി ബദ്ധപ്പെട്ടിരിക്കുന്ന മൂന്നസ്ഥികളാണ്‌ മദ്ധ്യകർണ്ണത്തിലെ പ്രധാന ഭാഗങ്ങൾ. കർണ്ണപുടത്തെ തൊട്ട് ചുറ്റികയുടെ ആകൃതിയിലുള്ള അസ്ഥിയാണ്‌ മാലിയസ് (Malleus). മാലിയസുമായി ചേർന്ന് ഇൻകസ് (Incus) എന്ന അസ്ഥി സ്ഥിതിചെയ്യുന്നു. കുതിരസവാരിക്കാർ കാലുറപ്പിച്ചുവെക്കുന്ന സ്റ്റിറപ്പിന്റെ ആകൃതിയിലുള്ള സ്റ്റേപിസ് (Stapes) ആണ്‌ ഈ ശൃംഖലയിലെ മൂന്നാമത്തെ അസ്ഥി. മനുഷ്യശരീരത്തിലെ ഏറ്റവും ചെറിയ അസ്ഥിയാണ്‌ സ്റ്റേപിസ്. മദ്ധ്യകർണ്ണത്തെ മൂക്കുമായി ബന്ധപ്പെടുത്തുന്ന യൂസ്റ്റേഷ്യൻ നാളി എന്ന ഒരു കുഴലുണ്ട്. കർണ്ണപുടത്തിനിരുവശവുമുള്ള മർദ്ദം സമമായി നിർത്തുകയാണ്‌ യൂസ്റ്റേക്കിയൻ നാളിയുടെ ധർമ്മം. മദ്ധ്യകർണ്ണത്തിനും ആന്തരകർണ്ണത്തിനും ഇടയിലായി അണ്ഡാകാര ജാലകം (എലിപ്റ്റിക്കൽ അഥവാ ഓവൽ ജാലകം), വൃത്തജാലകം എന്നീ രണ്ട് രന്ധ്രങ്ങളുണ്ട്. നേർത്ത സ്തരങ്ങളാൽ മൂടപ്പെട്ടിരിക്കുന്ന ഇവയിൽ എലിപ്റ്റിക്കൽ ജാലകവുമായി സ്റ്റേപിസ് ബന്ധപ്പെട്ടിരിക്കുന്നു.
ശബ്ദവാഹനം
മദ്ധ്യകർണ്ണം വായുവിൽ സഞ്ചരിച്ച് ചെവിയിലെത്തുന്ന ശബ്ദവീചികളെ ഓവൽ ജാലകം വഴി ദ്രാവകത്തിൽ സഞ്ചരിക്കുന്ന വീചികളാക്കി മാറ്റുന്നു. "ഉത്തോലക തത്ത്വവും" ഹൈഡ്രോളിക് തത്ത്വവും ഇതിൽ ഉപയോഗപ്പെടുന്നുണ്ട്. ശബ്ദത്താൽ പ്രകമ്പനം ചെയ്യുന്ന കർണ്ണപുടത്തിന്റെ വിസ്തീർണ്ണത്തിനേക്കാൾ വളരെക്കുറവാണ് സ്റ്റേപ്പിസിന്റെ ഫുട്ട് പ്ലേറ്റിന്റെ വിസ്തീർണ്ണം.
ഉച്ചത്തിലുള്ള ശബ്ദം കേൾക്കുമ്പോൾ പേശീസങ്കോചത്തിലൂടെ അതിനെ ചെറുതാക്കാനും മദ്ധ്യകർണ്ണത്തിന് കഴിവുണ്ട്.
ഓസിക്കിളുകൾ
മദ്ധ്യകർണ്ണത്തിൽ ഓസിക്കിളുകൾ എന്നു വിളിക്കുന്ന മൂന്ന് കുഞ്ഞ് അസ്ഥികളുണ്ട്: മാലിയസ്, ഇൻകസ്, സ്റ്റേപിസ് എന്നിവയാണവ. അവയുടെ ആകൃതിക്കനുസരിച്ചുള്ള ലാറ്റിൻ പേരുകളാണ് ഈ അസ്ഥികൾക്കുള്ളത്.
മദ്ധ്യകർണ്ണം ഏറ്റവും നന്നായി പ്രവർത്തിക്കുന്നത് ഉദ്ദേശം 1 kHz ഫ്രീക്വൻസിയിലാണ്. മനുഷ്യർക്ക് ഏറ്റവും നന്നായി കേൾക്കാൻ കഴിയുന്നത് 1 kHz-നും 3 kHz-നും ഇടയിലുള്ള ഫ്രീക്വൻസിയിലുള്ള ശബ്ദമാണ്.
പേശികൾ
ഓസ്സിക്കിളുകളുടെ ചലനം ഫേഷ്യൽ നാഡിയുടെ നിയന്ത്രണത്തിലുള്ള സ്റ്റപീഡിയസ് പേശിയും, ട്രൈജമിനൽ നാഡിയുടെ നിയന്ത്രണത്തിലുള്ള ടെൻസർ ടിമ്പാനി എന്നീ പേശികളുടെ സങ്കോചത്താൽ കുറയ്ക്കുവാൻ കഴിയും.ഉച്ചത്തിലുള്ള ശബ്ദമുണ്ടാകുമ്പോഴാണ് ഈ പേശികൾ സങ്കോചിക്കുക. അക്വസ്റ്റിക് റിഫ്ലക്സ് അല്ലെങ്കിൽ ടിമ്പാനിക് റിഫ്ലക്സ് എന്നാണ് ഇത് അറിയപ്പെടുന്നത്.
ആപേക്ഷിക ശരീരശാസ്ത്രം
ഉരഗങ്ങളിലും പക്ഷികളിലും സ്റ്റേപിസ് എന്ന ഒറ്റ ഓസിക്കിൾ മാത്രമേ ഉള്ളൂ.
ചില ഉഭയജീവികളിൽ മദ്ധ്യകർണ്ണം കാണാറില്ല. സ്റ്റേപിസും ചിലപ്പോൾ ഇല്ലാതിരിക്കുകയോ നേരിട്ട് തലയോട്ടിയിലെ അസ്ഥിയിലേക്ക് യോജിച്ചിരിക്കുകയോ ചെയ്യും. ചില ഉഭയജീവികളിൽ "ഓപർക്കുലം" എന്ന മറ്റൊരു ഓസിക്കിളുണ്ട്.
സസ്തനികൾ മൂന്ന് ഓസിക്കിളുകളുള്ളതിനാൽ സൂക്ഷ്മസ്വരങ്ങൾ കേൾക്കാൻ കൂടുതൽ കഴിവുള്ളവയാണ്. മാലിയസ് കീഴ്ത്താടിയിലെ ഓറിക്കുലാർ അസ്ഥിയിൽ നിന്നും ഇൻകസ് ക്വാഡ്രേറ്റ് അസ്ഥിയിൽ നിന്നും പരിണമിച്ചുണ്ടായതാണ്. നട്ടെല്ലുള്ള മറ്റു ജീവികളിൽ ഈ അസ്ഥികൾ താടിയുടെ സന്ധിയുടെ ഭാഗമാണ്. മാൻഡിബിൾ അസ്ഥി സസ്തനികളിൽ പരിണാമഫലമായി കൂടുതൽ വികസിച്ചതിനാൽ മറ്റൊരു സന്ധി താടിയിൽ ഉണ്ടാവുകയും പഴയ സന്ധി മദ്ധ്യകർണ്ണത്തിന്റെ ഭാഗമാവുകയും ചെയ്തു.
മദ്ധ്യകർണ്ണത്തിലെ തകരാറുകൾ
മദ്ധ്യകർണ്ണം പൊള്ളയാണ്. അന്തരീക്ഷത്തിലെ മർദ്ദവ്യത്യാസത്തോടൊപ്പം മദ്ധ്യകർണ്ണത്തിലെ മർദ്ദം ക്രമീകരിക്കുന്നത് യൂസ്തേഷ്യൻ നാളിയാണ്. വിമാന യാത്ര ചെയ്യുമ്പോഴും മറ്റും മദ്ധ്യകർണ്ണത്തിലെയും അന്തരീക്ഷത്തിലെയും സമ്മർദ്ദം വ്യത്യാസപ്പെടുന്നത് നമുക്ക് ചെവിയടപ്പായി അനുഭവപ്പെടും. കോട്ടുവായ വിടുമ്പോഴും ചവയ്ക്കുമ്പോഴും മറ്റും ഈ നാളി തുറക്കും. ഈ നാളി അടഞ്ഞിരിക്കുന്നത് ഓട്ടൈറ്റിസ് മീഡിയ പോലുള്ള അസുഖങ്ങൾക്ക് കാരണമാകും.
പുറത്തേയ്ക്കുള്ള കണ്ണികൾ
വർഗ്ഗം:ശ്രവണേന്ദ്രിയവ്യവസ്ഥ വർഗ്ഗം:ചെവി
Oor
ആർജെന്റീനോസോറസ്‌
"അർജന്റീനയിലെ പല്ലികൾ" എന്ന അപരനാമത്തിലറിയപ്പെടുന്ന അർജന്റീനോസോറസ് ദിനോസറുകൾ ഭൂമുഖത്ത് ജീവിച്ചിരുന്ന ജീവികളിൽ ഏറ്റവും വലിപ്പമേറിയവയിലൊന്നായിരുന്നു എന്ന് കരുതപ്പെടുന്നു, ലതിൻ ഭാഷയിൽ വെള്ളി പല്ലി എന്ന് ആണ് പറയുക. സസ്യഭുക്കുകളായ ഈ ഇനം ദിനോസറുകൾ ക്രിറ്റേഷ്യസ് യുഗത്തിന്റെ അന്ത്യഘട്ടത്തിൽ (ഏകദേശം നൂറ് ദശലക്ഷം വർഷങ്ങൾക്ക് മുമ്പ്) തെക്കേ അമേരിക്കൻ ഭൂഖണ്ഡത്തിലാണ്‌ ജന്മമെടുത്തതെന്ന് അനുമാനിക്കപ്പെടുന്നു. പേര്‌ സൂചിപ്പിക്കുന്നത് പോലെ അർജന്റീനയിലാണ്‌ ഈ ഇനം ദിനോസറുകളുടെ ഫോസിൽ അവശിഷ്ടങ്ങൾ ആദ്യമായി കണ്ടെത്തിയത്.
ശരീര ഘടന
ബ്രാക്കിയോസോറസുകൾ ഉൾപ്പെടുന്ന സോറാപോഡ് കുടുംബത്തിൽപെട്ട അർജന്റീനോസോറസുകൾക്ക് 30 മുതൽ 40 മീറ്റർ വരെ (100 -150 അടി) നീളമുണ്ടായിരുന്നു.20.4 മീറ്റർ (70 അടി)വരെ ഉയരം ഉണ്ടായിരുന്ന ഇവയുടെ ശരീര ഭാരം ഏകദേശം 100 ടണ്ണോളം വരുമെന്നാണ്‌ കണക്കാക്കിയിരിക്കുന്നത്. സൊറാപോഡ് വിഭാഗത്തിൽപ്പെട്ട മറ്റുദിനോസറുകളെപ്പോലെ മെലിഞ്ഞ് നീണ്ട കഴുത്തും നീളമേറിയവാലും ഇവയുടെ പ്രത്യേകതകളായിരുന്നു. ആനയുടെ കാലുകൾക്ക് സദൃശമായ നാലു വലിയ കാലുകൾ ഉപയോഗിച്ചാണ്‌ ഇവ സഞ്ചരിച്ചിരുന്നത്.
ചരിത്രം
അർജന്റീനയിലെ പാറ്റഗോണിയയിൽ ഗ്വില്ലാർമോ ഹെറിഡിയ എന്ന കർഷകനാണ്‌ 1987-ൽ തന്റെ കൃഷിയിടത്തിൽ വെച്ച് ആദ്യമായി അർജന്റീനോസോറസിന്റെ ഫോസിൽ അവശിഷ്ടങ്ങൾ കണ്ടത്. ശിലയാക്കപ്പെട്ട മരത്തടിയാണെന്നു കരുതിയ അദ്ദേഹം അർജന്റീനയിലെ പുരാവസ്തു ഗവേഷകരായ ജോസ് ബോണാപ്പർട്ട്, റുഡോൾഫ് കോറിയ എന്നിവരുമായി ബന്ധപ്പെടുകയും അവർ ഈ പുതിയ ഫോസിലിനെ ക്കുറിച്ച് ഗവേഷണം ആരംഭിക്കുകയും ചെയ്തു. തുടർന്ന് 1993-ൽ ഈ ഫോസിൽ അവശിഷ്ടം പുതിയൊരിനം ദിനോസറിന്റെതാണെന്ന് സ്ഥിരീകരിക്കുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
ചെന്ത്രാപ്പിന്നി
തൃശൂർ ജില്ലയിലെ കൊടുങ്ങല്ലൂർ താലൂക്കിൽ എടത്തിരുത്തി പഞ്ചായത്തിൽ പെട്ട ഒരു ഗ്രാമമാണ് ചെന്ത്രാപ്പിന്നി. എടത്തിരുത്തി കൈപ്പമംഗലം ഗ്രാമപഞ്ചായത്തുകളുടെ അതിരിലാണ് ചെന്ത്രാപ്പിന്നി സ്ഥിതി ചെയ്യുന്നത്. കൂരിക്കുഴി, ചാമക്കാല, എടത്തിരുത്തി, ചെന്ത്രാപ്പിന്നി ഈസ്റ്റ്, ഹലുവത്തെരുവ്, സി.വി സെൻറർ, ചിറക്കൽ തുടങ്ങിയ സമീപ പ്രദേശങ്ങളാണ്.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
റോബെർട്ട് മോസെസ്
(December 18, 1888 – July 29, 1981) 1925 മുതൽ 1968 വരെ ഏതാണ്ട് 45 വർഷക്കാലം ന്യൂയോർക്ക് നഗരത്തിന്റെ വിവിധ അധികാര പദവികൾ വഹിച്ച വ്യക്തിയാണ് റോബെർട്ട് മോസെസ്. ന്യൂയോർക് നഗത്തിന്റെ മഹാശില്പിയായി അറിയപ്പെട്ടു.
മണക്കാട്ട്‌ ശ്രീഭദ്രാക്ഷേത്രം
പൊൻകുന്നത്തുനിന്നും 3 കിലോമീറ്റർ മാറി കെ.വി.എം.എസ്‌.-വിഴിക്കത്തോട്‌ പാതയോട്‌ ചേർന്നു സ്ഥിതിചെയ്യുന്ന ക്ഷേത്രമാണ്‌ മണക്കാട്‌ ശ്രീ ഭദ്രാക്ഷേത്രം. ഭദ്രകാളിയാണ്‌ ഇവിടുത്തെ പ്രതിഷ്‌ഠ.
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
വടംവലി
രണ്ട് സംഘങ്ങളുടെ ബലപരീക്ഷണം നേരിട്ട് നടത്തപ്പെടുന്ന ഒരു കായികവിനോദമാണ് വടംവലി (Tug of war, tug o' war) എന്നറിയപ്പെടുന്നത്. ഈ പദം കൊണ്ട് എതിർകക്ഷികളുടെ മത്സരത്തെ സൂചിപ്പിക്കുന്നതിന് രൂപാലങ്കാരമായും ഉപയോഗിക്കാറുണ്ട്. വടംവലിമത്സരത്തിൽ രണ്ടു സംഘങ്ങൾക്കു പുറമേ വടം എന്നു വിളിക്കുന്ന കട്ടിയുള്ള കയറാണ് ഈ കളിയിലുള്ള മൂന്നാമത്തെ ഘടകം.
നിയമങ്ങൾ
8 അംഗങ്ങൾ ഉള്ള രണ്ട് ടീമുകൾ ഇതിൽ പങ്കെടുക്കുന്നു. ഇതിൽ പങ്കെടുക്കുന്ന ടീമുകളുടെ ആകെ ഭാരം നിജപ്പെടുത്തിയതിൽ നിന്ന് കൂടുവാൻ പാടില്ല. ഇരു ടീമുകളും ഒരു വടത്തിനു ഇരു വശവുമായി അണിനിരക്കുന്നു. ഈ വടത്തിന് സാധാരണ 10 സെ.മി വ്യാസമുള്ളതായിരിക്കും. വടത്തിന്റെ നടുവിൽ ഒരു അടയാളം രേഖപ്പെടുത്തിയിരിക്കും. ഇത് നടുവിലെ ഒരു വരയിൽ വരുന്ന വിധം വടത്തിനെ വച്ചിരിക്കും. ഈ അടയാളത്തിൽ നിന്നും നാലു മീറ്റർ അകലത്തിൽ ഇരു വശത്തേക്കും ഓരോ അടയാളങ്ങളും ഉണ്ടായിരിക്കും. ഏതു ടീമാണോ എതിർ ടീമിനെ ആദ്യം തങ്ങളുടെ വശത്തേക്ക് വലിച്ച് വശങ്ങളിലെ അടയാളത്തെ നടുവിലത്തെ വരയിൽ നിന്ന് ക്രോസ്സ് ചെയ്യിക്കുന്നത് ആ ടീമിന്റെ വിജയിയായി പ്രഖ്യാപിക്കുന്നു.
ഒരു കായിക ഇനമായി
1900 മുതൽ 1920 വരെ ഒളിമ്പിക്സ് മത്സരങ്ങളിൽ വടം വലി ഒരു ഇനമായിരുന്നു. പക്ഷേ പിന്നീട് ഇത് ഒളിമ്പിക്സിൽ ഇതുവരെ ഉൾപ്പെടുത്തിയിട്ടില്ല. വടംവലിക്ക് വേണ്ടിയുള്ള അന്താരാഷ്ട്ര ഫെഡറേഷനായ ടഗ് ഓഫ് വാർ ഇന്റർനാഷണൽ ഫെഡറേഷൻ(Tug of War International Federation (TWIF)) അന്താരാഷ്ട്രതലത്തിൽ മത്സരങ്ങൾ സംഘടിപ്പിക്കുന്നു.
കേരളത്തിൽ
കേരളത്തിൽ പല സ്ഥലങ്ങളിലും ഒരു വിനോദമായി വടം വലി നടത്താറുണ്ട്. ഓണത്തോടനുബന്ധിച്ച് നടത്തുന്ന മത്സരങ്ങളിൽ ഒരു പ്രധാന ഇനമാണ് ഇത്. കേരളത്തിൽ ഏകദേശം 400 ഓളം പ്രഫഷണൽ വടംവലി  ടീമുകൾ  ഉണ്ട്. , വൈ എഫ്സി മൂർക്കനാട് ഉള്ളനാട് പാലാ ,ആഹാ  നീലൂർ ,സമന്വയ പറവൂർ ,കിംഗ്സ് പറവൂർ ,മീനച്ചിൽ സെവൻസ് പാലാ ,ആഹാ എടപ്പാൾ ,ന്യൂസ്റ്റാർ പൊൻകുന്നം ,തൈമ തങ്കമണി,ഗ്രാൻഡ് സ്റ്റാർ പുളിക്കൽ, സെവൻസ് കോട്ടക്കൽ, കവിത വെങ്കാട്, വൈ എം പുളിക്കൽ,അലയൻസ്  എളമക്കര, ബാനം, ധർമശാസ്താ കരിച്ചേരി ,.ഷാഡോസ് കരിയോട്,നാസ് കോളിയാടി, ഫ്രണ്ട്സ് കല്ലുള്ളതോട്, യുവധാര ചുണ്ട മടികൈ തുടങ്ങിയ ടീമുകൾ ആണ്  പ്രമുഖർ. കേരളത്തിലെ എല്ലാ ജില്ലകൾക്കും തങ്ങളുടേതായ അസ്സോസിയേഷനുകളും മത്സര നിയമങ്ങളും ഉണ്ട്. രണ്ട് കാറ്റഗറിയിലാണ് സാധാരണ മത്സരം നടക്കാറുള്ളത്.ഒന്ന് തൂക്കം അടിസ്ഥാനമാക്കിയും മറ്റേത് ഹെവി വൈറ്റ് കാറ്റഗറി ആയും. ഇതിൽ തൂക്കം അടിസ്ഥാനമാക്കിയ ഇനത്തിൽ നിലവിലെ ചാമ്പ്യൻമാർ മലബാറിന്റെ സുൽത്താന്മാരെന്ന അപരനാമത്തിലറിയപ്പെടുന്ന ആഹാ ഫ്രണ്ട്സ് എടപ്പാളാണ്(മലപ്പുറം). അയൺ ബട്ടർഫ്ലൈസ് എന്ന അപരനാമമുള്ള നാസ് കോളിയാടിയാണ്(വയനാട്) രണ്ടാം സ്ഥാനത്ത്. ഹെവിവൈറ്റ് ഇനത്തിൽ എഗൈൻ കൊണ്ടോട്ടി(മലപ്പുറം) ആണ് ചാമ്പ്യന്മാർ. കേരളത്തിലെ തോൾ ശൈലി മത്സരങ്ങളുടെ പിതാവ് എന്ന് തന്നെ വിശേഷിപ്പിക്കാവുന്ന ജേക്കബ് കരിമ്പൻ മുന്നിൽ നിന്ന് പട നയിക്കുന്ന സെൻറ് മേരീസ് മുട്ടം ആണ് നിലവിലെ രണ്ടാം സ്ഥാനക്കാർ..
അന്താരാഷ്ട്ര വടംവലി ദിനം
ഫെബ്രുവരി 19 അന്താരാഷ്ട്ര വടം വലി ദിനമായി ആചരിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നാടൻകളികൾ
രവീന്ദ്രൻ പട്ടയം
ഇടുക്കി ജില്ലയിലെ മൂന്നാർ മേഖലയിൽ വിതരണം ചെയ്യപ്പെട്ടിട്ടുള്ളതായി കണ്ടെത്തിയ ഒരു കൂട്ടം പട്ടയങ്ങളെ വിളിക്കുന്ന പേരാണ് രവീന്ദ്രൻ പട്ടയം. ദേവികുളം താലൂക്കിൽ അഡീഷണൽ തഹസിൽദാരായിരുന്ന എം.ഐ. രവീന്ദ്രൻ ഒപ്പിട്ടു നൽകിയ പട്ടയങ്ങളെയാണ്‌ ഇങ്ങനെ അറിയപ്പെടുന്നത്. ഇവ മുഴുവൻ വ്യാജപ്പട്ടയങ്ങളാണെന്നും, അല്ലെന്നും, ഭാഗികമായി വ്യാജപ്പട്ടയങ്ങളാണെന്നും ഒക്കെ പറയപ്പെടാറുണ്ട്. മൂന്നാർ കൈയ്യേറ്റം ഒഴിപ്പിക്കാനെത്തിയ ദൗത്യസംഘത്തിന് ഈ പട്ടയങ്ങളിൽ ഒന്നുപോലും അസാധുവാക്കാനുമായിരുന്നില്ല.
പശ്ചാത്തലം
കേരളത്തിലെ സർക്കാരുകൾ പട്ടയവിതരണം പ്രധാന തിരഞ്ഞെടുപ്പ് പ്രചരണായുധമാക്കാറുണ്ട്. സർക്കാർ ഭൂമി വ്യക്തികളുടെ കൈവശത്തിലിരിക്കുന്നത്‌ നിശ്‌ചിത തറവില വാങ്ങി എഴുതിക്കൊടുക്കുക എന്നതു മാത്രമാണ്‌ പട്ടയവിതരണത്തിന്റെ നടപടിക്രമം. എങ്കിലും വിവിധയിടങ്ങളിൽ നൽകുന്ന പട്ടയങ്ങൾക്കു വ്യത്യാസമുണ്ട്‌.
ഉദാഹരണമായി കാഞ്ഞിരപ്പള്ളിയിൽ നൂറു വർഷത്തിലധികമായി ഭൂമി കൈവശം വച്ചിരിക്കുന്നവർക്ക്‌ ഇപ്പോഴും പട്ടയം നൽകുന്നുണ്ട്‌. എന്നാൽ ഉടുമ്പഞ്ചോല താലൂക്കിലാകട്ടെ അമ്പതു വർഷത്തോളമായി, ഭൂമി കൈവശം വച്ചനുഭവിക്കുന്നവർക്ക്‌ പട്ടയം കിട്ടുക അത്ര എളുപ്പമല്ല. 1964-ലെ വനസംരക്ഷണനിയമപ്രകാരം ഇത്‌ ചട്ടവിരുദ്ധമാണെന്ന പരാതി സുപ്രീംകോടതിയുടെ പരിഗണനയിലുള്ളതിനാൽ ഉടുമ്പഞ്ചോലയിൽ വിതരണം ചെയ്യുന്ന പട്ടയങ്ങൾക്കു പിന്നിൽ സുപ്രീംകോടതിയുടെ അന്തിമവിധിക്കുവിധേയം എന്നൊരു സീൽകൂടി കാണും. ഇതുമൂലം ഈ പട്ടയഭൂമികൾ വിൽക്കാനോ ബാങ്കിൽ പണയപ്പെടുത്തി വായ്‌പ എടുക്കാനോ കർഷകർക്കാകില്ല.
ഇതു പോലെ കണ്ണൻദേവൻ ഹിൽസ്‌ (കെഡിഎച്ച്‌) വീണ്ടെടുപ്പു ചട്ടപ്രകാരം മൂന്നാറിൽ പട്ടയം നൽകാൻ കളക്‌ടർക്കു മാത്രമാണധികാരം.
പട്ടയവിതരണം
1999-ൽ ഇ.കെ. നായനാർ മന്ത്രിസഭയുടെ കാലത്താണ്‌ ദേവികുളം അഡീഷനൽ തഹസിൽദാർ ആയിരുന്ന എം.ഐ. രവീന്ദ്രൻ പട്ടയങ്ങൾ നൽകുന്നത്‌. രാഷ്ട്രീയസമ്മർദ്ദങ്ങൾ മൂലമാണ്‌ അഡീഷണൽ തഹസീൽദാർ പട്ടയം നൽകാൻ നിർബന്ധിതനായതെന്നു കരുതുന്നു.
വിവാദം
മൂന്നാർ മേഖലയിൽ ഭൂമി കയ്യേറ്റം വ്യാപകമാണെന്ന റിപ്പോർട്ടുകളെ തുടർന്ന്‌ 2007 മെയ്‌ മാസത്തിൽ അന്നത്തെ മുഖ്യമന്ത്രി വി.എസ്‌. അച്യുതാനന്ദൻ ഒരു പ്രത്യേക ദൗത്യസംഘത്തെ കയ്യേറ്റങ്ങൾ ഒഴിപ്പിക്കാനായി നിയോഗിച്ചു. കെ. സുരേഷ്‌കുമാർ ഐ.എ.എസ്‌., ഋഷിരാജ്‌ സിങ്‌ ഐ.പി.എസ്‌., രാജു നാരായണസ്വാമി ഐ.എ.എസ്‌. എന്നിവരായിരുന്നു ഈ സംഘത്തിലുണ്ടായിരുന്നത്‌. ഇതിൽ സുരേഷ്‌കുമാറാണ്‌ രവീന്ദ്രന്‌ പട്ടയം നൽകാൻ അധികാരമില്ലെന്നും അദ്ദേഹം നൽകിയ പട്ടയങ്ങൾ വ്യാജമെന്ന ഗണത്തിൽപെടുത്തണമെന്നും വാദിച്ചത്‌. തുടർന്ന് രവീന്ദ്രൻ പട്ടയം എന്ന പദത്തിനു വ്യാപകപ്രസിദ്ധി ലഭിക്കുകയുണ്ടായി. എന്നാൽ അക്കാലത്തെ ഭരണ മുന്നണിയായ എൽ.ഡി.എഫിലെ പ്രധാന കക്ഷികളായിരുന്ന [സി.പി.എം.]], സി.പി.ഐ. കക്ഷികളുടേതുൾപ്പെടെയുള്ളവരുടെ ഓഫീസുകളടക്കമുള്ള സ്ഥലങ്ങളുടെ പട്ടയങ്ങൾ രവീന്ദ്രൻ ഒപ്പിട്ടതായതിനാൽ അവയ്‌ക്ക്‌ ഭാഗികമായി സാധൂകരണം നൽകാൻ സർക്കാർ തീരുമാനിച്ചു. വി.എസ്. അച്ചുതാനന്ദൻ രവീന്ദ്രൻ നൽകിയ പട്ടയങ്ങൾ ഭാഗികമായി അകൃത്രിമമാണെന്ന് അവകാശപ്പെട്ടതും എതിർപ്പിനു കാരണമായിരുന്നു. ഇത്‌ കോടതിയുടെ വരെ പ്രതികൂലപരാമർശത്തിനു വഴിതെളിക്കുകയും ചെയ്‌തു. 530 പട്ടയങ്ങളാണു താൻ നൽകിയതെന്നും ഇവയെല്ലാം നിയമാനുസരണമാണു കൊടുത്തതെന്നും രവീന്ദ്രൻ വിശദീകരിക്കുകയുണ്ടായി. 4251 ഹെക്ടർ ഭൂമിയാണ് ഇത്തരത്തിൽ വിതരണം ചെയ്യപ്പെട്ടത്.
ദേവികുളം താലൂക്കിൽ കെഡി.എച്ച്‌ വില്ലേജിൽ 127 പട്ടയങ്ങളാണ്‌ എം.ഐ.രവീന്ദ്രൻ ഒപ്പിട്ടു നൽകിയത്‌. തനിക്ക്‌ പട്ടയം നൽകാൻ അന്നത്തെ കളക്‌ടറാണ്‌ അധികാരം നൽകിയതെന്നു രവീന്ദ്രൻ പറയുകയുണ്ടായി. അന്നു കളക്‌ടറായിരുന്ന വി.ആർ. പദ്‌മനാഭനെ ഇതുവരെ ചർച്ചകളിൽ പങ്കെടുപ്പിക്കാനോ, ഇക്കാര്യത്തിൽ അദ്ദേഹത്തിന്റെ അഭിപ്രായം ആരായാനോ സാധിച്ചിട്ടില്ല.
മൂന്നാർ ഒഴിപ്പിക്കൽ നടക്കുമ്പോൾ രവീന്ദ്രൻ പട്ടയങ്ങളുടെ സാധുത ആദ്യമൊന്നും ചോദ്യം ചെയ്‌പ്പെട്ടിരുന്നില്ല. രവീന്ദ്രൻ പട്ടയമനുസരിച്ചുള്ള ഭൂമിയിൽ പണിത ധന്യശ്രീ റിസോർട്ട് പൊളിക്കാനൊരുങ്ങിയപ്പോഴാണ് ഈ പ്രശ്നം ഗൗരവമായത്. രവീന്ദ്രൻ പട്ടയങ്ങൾ ഏറെയും നൽകിയിരിക്കുന്നത്‌ അഞ്ചും പത്തും സെന്റിനാണെന്നിരിക്കെ ചെറുകിടക്കാരെ ഒഴിപ്പിക്കരുതെന്ന വാദവുമായി പിന്നീട് പലരും രംഗത്തെത്തി. പക്ഷേ വിസ്‌തീർണം അഞ്ചു സെന്റാണെങ്കിലും കോടികളുടെ ബഹുനില മന്ദിരം അവിടെ ഉയർത്തിയാൽ മുഖം തിരിച്ചുനിൽക്കാനാകില്ലെന്ന നിലപാട്‌ ദൗത്യസംഘത്തലവൻ കെ.സുരേഷ്‌കുമാർ കൈക്കൊണ്ടതോടെ ഈ ആവശ്യവും നിലനിൽക്കില്ലെന്നു വന്നു.
രവീന്ദ്രൻ 530 പട്ടയങ്ങളാണ് കൊടുത്തിട്ടുള്ളതെങ്കിലും, ആയിരക്കണക്കിനു പട്ടയങ്ങൾ രവീന്ദ്രന്റെ കള്ളയൊപ്പിട്ട്‌ ദേവികുളം താലൂക്കിൽ വിതരണം ചെയ്‌തിരുന്നതായി വിജിലൻസ്‌ കണ്ടെത്തുകയും ചെയ്‌തു.
വിരമിക്കലിനു ശേഷമുള്ള രവീന്ദ്രന്റെ ജീവിതം
2003-ൽ ഔദ്യോഗികസേവനത്തിൽ നിന്ന് വിരമിച്ച പട്ടയം രവീന്ദ്രൻ, പിന്നീട് 2013-ൽ ബി.ജെ.പി.യുടെ സംസ്ഥാനക്കമ്മറ്റിയംഗവുകയും, ഇടുക്കിയിൽ ബി.ജെ.പി. നടത്തുന്ന പട്ടയസമരത്തിന്റെ നേതൃത്വമേറ്റെടുക്കുകയും ചെയ്തിരുന്നു. രവീന്ദ്രൻ തന്നെയും സ്വന്തം സ്ഥലത്തിന് പട്ടയം ലഭിക്കാൻ ശ്രമിച്ചുകൊണ്ടിരിക്കുന്ന വ്യക്തിയുമാണ്. 2007-ൽ വിവാദമുണ്ടായ അവസരത്തിൽ താൻ നൽകിയ പട്ടയങ്ങളെല്ലാം നിയമാനുസൃതമാണെന്നായിരുന്നു എന്ന് രവീന്ദ്രൻ വാദിച്ചു. ഒന്നുകിൽ എല്ലാ പട്ടയവും റദ്ദാക്കുകയും തന്നെ ജയിലിലടയ്ക്കുകയും ചെയ്യണം അല്ലെങ്കിൽ, പട്ടയത്തിന്റെ സാധുത പരസ്യമായി വെളിപ്പെടുത്തണം എന്ന് രവീന്ദ്രൻ ആവശ്യപ്പെട്ടിരുന്നു.
അവലംബം
വിഭാഗം:കേരളരാഷ്ട്രീയം വർഗ്ഗം:കേരളത്തിലെ വിവാദങ്ങൾ
തിരുപ്പൂർ ജില്ല
തിരുപ്പൂർ ജില്ല:(തമിഴ് : திருப்பூர் மாவட்டம்) ഒക്ടോബർ 2008 നു രൂപീകൃതമായ തമിഴ്നാട്ടിലെ ഒരു ജില്ലയാണ് തിരുപ്പൂർ.കോയമ്പത്തൂർ ജില്ലയും ഈറോഡ്‌ ജില്ലയും വിഭജിച്ചാണ് തിരുപ്പൂർ രൂപീകൃതമായത്. തിരുപ്പൂർ, ആവിനാശി, പല്ലടം, ധരാപുരം, കങ്ഗയം, മടതുകുളം, ഉദുമൽ പേട്ട തുടങ്ങിയ താലൂക്കുകളാണ്‌ ഈ ജില്ലയിലുള്ളത്‌. തമിഴ്നാട്ടിലെ വികസനം ഉള്ളതും നല്ല റവന്യു വരുമാനം ലഭിക്കുന ജില്ലകളിലോന്നാണിത്.ബനിയൻ വ്യവസായം പരുത്തി വിപണി, വെണ്ണ തുടങ്ങിയവയ്ക്ക് പ്രശസ്തമാണീ ജില്ല. തിരുപ്പൂർ നഗരം ഈ ജില്ലയുടെ ആസ്ഥാനമാണ്‌.
ഹൗറ പാലം
right|thumb|ഹൗറ പാലം കൊൽക്കത്തയേയും ഹൗറയേയും ബന്ധിപ്പിച്ചുകൊണ്ട് ഹൂഗ്ലീ നദിക്കു കുറുകെയുള്ള ഉരുക്കുപാലമാണ്‌ ഹൗറ പാലം അഥവാ രബീന്ദ്രസേതു. 1942-ൽ പണി പൂർത്തിയായ ഈ പാലത്തിന്‌ 1965-ലാണ്‌ രബീന്ദ്രസേതു എന്ന് നാമകരണം ചെയ്തത് .1943 ഫെബ്രുവരി 3 നാണ് പൊതുജനങ്ങൾക്കായി പാലം തുറന്നുകൊടുത്തത്.
കൊൽക്കത്ത ഹൂഗ്ലി നദിയുടെ കിഴക്കുള്ള ഭാഗമാണ്. ഇവിടെ വ്യവസായങ്ങൾ വളരെക്കുറവാണ്. നദിക്കപ്പുറമാണ് വ്യവസായകേന്ദ്രമായ ഹൗറ. ഇവ തമ്മിലാണ്‌ ഈ പാലം ബന്ധിപ്പിക്കുന്നത്. മദ്ധ്യഭാഗത്ത് 457.5 മീറ്റർ സ്പാൻ ഉള്ള ഈ പാലത്തിന്റെ മൊത്തം നീളം 829 മീറ്റർ ആണ്‌. ഇതിനു മുകളീൽ 70 അടി വീതിയിൽ 8 വരിപ്പാതയാണുള്ളത്. ഇതിനു പുറമേ നടപ്പാതയുമുണ്ട്. ഹൌറപ്പാലം 1942-ൽ പൂർത്തിയാക്കുന്നതിനു മുൻപ് ചങ്ങാടങ്ങൾകൂട്ടിക്കെട്ടിയുണ്ടാക്കുന്ന പാലത്തിലൂടെയായിരുന്നു നദി മുറിച്ചു കടന്നിരുന്നത്. ‌.
കൊൽക്കത്ത പോർട്ട്ട്രസ്റ്റിനാണ് പാലത്തിന്റെ മേൽനോട്ടച്ചുമതല.
right|thumb|ഹൗറ 1940-ലെ ചിത്രം. ഹൗറപ്പാലം നിലവിൽ വരുന്നതിനു മുൻപ് ഹൗറയും കൽക്കത്തയും തമ്മിൽ ബന്ധിപ്പിച്ചിരുന്ന പോന്തൂൺ പാലം ചിത്രത്തിൽ കാണാം
അവലംബം
വർഗ്ഗം:ഇന്ത്യയിലെ പാലങ്ങൾ
വേൾഡ് വൈഡ് വെബ്
വേൾഡ് വൈഡ് വെബ് എന്നത് പരസ്പരം ബന്ധപ്പെടുത്തിയിട്ടുള്ള ഹൈപ്പർടെക്സ്റ്റ് പ്രമാണങ്ങളുടെ ഒരു സംവിധാനമാണ്, പല സ്ഥലങ്ങളിലായി നിരവധി കമ്പ്യൂട്ടറുകളിൽ കിടക്കുന്ന ഈ ഹൈപ്പർടെക്സ്റ്റ് പ്രമാണങ്ങൾ ഇന്റർനെറ്റ് വഴിയാണ് പരസ്പരം ബന്ധപ്പെടുത്തിയിരിക്കുന്നത്, ഇന്റർനെറ്റുവഴി തന്നെയാണ് ഇവ നമുക്കു കാണാനും ഉപയോഗിക്കുവാനും സാധിക്കുന്നതും. ബ്രൌസർ ഉപയോഗിച്ചു കാണാൻ സാധിക്കുന്ന വെബ് താളുകൾക്കുള്ളിൽ എഴുത്തുകൾ, പടങ്ങൾ, ദൃശ്യങ്ങൾ തുടങ്ങിയ എല്ലാം ഉൾപ്പെടുത്തുവാൻ സാധിക്കുന്നു. വെബ്ബിലുള്ള പ്രമാണങ്ങൾക്കെല്ലാം ഒരുയൂണിഫോം റിസോഴ്സ് ഐഡന്റിഫൈയർ അഥവാ യു.ആർ.ഐ ഉണ്ടാവും. യു.ആർ.ഐ വഴിയാണ് ഓരോ പ്രമാണവും വെബ്ബിൽ തിരിച്ചറിയപ്പെടുന്നതും പരസ്പരം ബന്ധപ്പെടുത്തിയിരിക്കുന്നതും.
വേൾഡ് വൈഡ് വെബ് ഇന്റർനെറ്റിന്റെ പര്യായമാണെന്ന് പൊതുവേ കരുതാറുണ്ട്. ഇന്റർനെറ്റ് എന്നാൽ പരസ്പരം ബന്ധപ്പെടുത്തിയിരിക്കുന്ന കമ്പ്യൂട്ടർ ശൃംഖലകളുടെ ഒരു കൂട്ടമാണ്, ടെലിഫോൺ ലൈനുകൾ, ഒപ്റ്റിക്കൽ ഫൈബറുകൾ, അല്ലെങ്കിൽ വയർലെസ് സംവിധാനങ്ങൾ ഉപയോഗിച്ചാണ് കമ്പ്യൂട്ടറുകൾ തമ്മിലും കമ്പ്യൂട്ടർ ശൃംഖലകൾ തമ്മിലും ബന്ധപ്പെടുത്തിയിരിക്കുന്നത്. എന്നാൽ വേൾഡ് വൈഡ് വെബ് എന്നു പറയുന്നത് പരസ്പരം ബന്ധപ്പെടുത്തിയിട്ടുള്ള പ്രമാണങ്ങളുടെ ഒരുകൂട്ടമാണ് ഹൈപ്പർലിങ്കുകളും, യു.ആർ.ഐകളും ഉപയോഗിച്ചാണ് വേൾഡ് വൈഡ് വെബിലെ പ്രമാണങ്ങൾ പരസ്പരം ബന്ധപ്പെടുത്തിയിരിക്കുന്നത്. പ്രമാണങ്ങൾ എന്നു പറയുന്നത് എന്തുമാവാം ചിത്രങ്ങൾ, ശബ്ദങ്ങൾ, എച്ച്.റ്റി.എം.എൽ താളുകൾ, പ്രോഗ്രാമുകൾ ഇങ്ങനെ. ഇന്റർനെറ്റുമായി ബന്ധപ്പെടുത്തിയിട്ടുള്ള ഏതെങ്കിലും കമ്പ്യൂട്ടറിൽ ഡിജിറ്റൽ രീതിയിലായിരിക്കും മേല്പറഞ്ഞ പ്രമാണങ്ങൾ സൂക്ഷിച്ചിരിക്കുക. ഇന്ന് ഇന്റർനെറ്റിന്റെ പര്യായമായി വേൾഡ് വൈഡ് വെബ് മാറിയിരിക്കുകയാണിത്.
പ്രവർത്തനം
ഇങ്ങനെ ചെയ്യുമ്പോൾ ആദ്യമായി സംഭവിക്കുന്നത് യു.ആർ.എല്ലിലെ സെർവറിനെ സൂചിപ്പിക്കുന്ന ഭാഗം ഐ.പി വിലാസമായി പരിവർത്തനം ചെയ്യപ്പെടും. ഉദാഹരണത്തിന് " http://ml.wikipedia.org/wiki/Special:Recentchanges " എന്നതിൽ “ ml.wikipedia.org ” ആണ് സെർവറിന്റെ പേര് സൂചിപ്പിക്കുന്ന ഭാഗം. യു.ആർ.എല്ലിന്റെ ബാക്കിയുള്ള ഭാഗം സൂചിപ്പിക്കുന്നത് സെർവറിനുള്ളിൽ എവിടെയാണ് യു.ആർ.എൽ വഴി നമ്മളാവശ്യപ്പെട്ട പ്രമാണം സ്ഥിതി ചെയ്യുന്നു എന്നാണ്. യു.ആർ.എല്ലിലെ സെർവ്വർ ഭാഗം ഐ.പി വിലാസമായി മാറ്റുന്നത് ഇന്റർനെറ്റിൽ പല സ്ഥലങ്ങളിലായി വ്യാപിച്ചുകിടക്കുന്ന ഒരു വിവരശേഖരം അതായത്, ഡാറ്റാബേസ് ഉപയോഗിച്ചാണ്. ഈ ഡാറ്റാബേസിനു ഡി.എൻ.എസ് (DNS) അഥവാ ഡൊമൈൻ നെയിം സിസ്റ്റം(Domain Name System) എന്നാണു പേര്.
സെർവറിന്റെ ഐ.പി വിലാസം കണ്ടുപിടിച്ചതിനു ശേഷം, ആ ഐ.പി വിലാസത്തിൽ ഇന്റർനെറ്റിൽ സ്ഥിതി ചെയ്യുന്ന വെബ് സെർവ്വറിലേക്ക് ആവശ്യമുള്ള പ്രമാണം നൽകാൻ ഒരു എച്ച്.റ്റി.റ്റി.പി അഭ്യർത്ഥന അയക്കുന്നു. ആവശ്യപ്പെട്ട പ്രമാണം വെബ്ബ് സെർവർ തിരിച്ചയക്കുകയും ചെയ്യുന്നു. ഉദാഹരണത്തിന് ഒരു എച്ച്.റ്റി.എം.എൽ വെബ് താളാണ് ഉപയോക്താവ് ആവശ്യപ്പെട്ടതെങ്കിൽ പ്രസ്തുത താളിലുള്ള എച്ച്.റ്റി.എം.എൽ ഫയലും, അനുബന്ധ ഫയലുകളും ( ചിത്രങ്ങൾ, സി.എസ്.എസ്, ജാവാസ്ക്രിപ്റ്റ്, ഫ്ലാഷ് ആനിമേഷനുകൾ എന്നിങ്ങനെയുള്ളവ ) വെബ് സെർവ്വർ തിരിച്ചയക്കുന്നു. സെർവ്വറിൽ നിന്നു ലഭിച്ച എച്ച്.റ്റി.എം.എൽ ഫയലിൽ പറഞ്ഞിരിക്കുന്നതു പോലെ (അക്ഷരങ്ങളുടെ ഫോണ്ട്, വലിപ്പം, നിറം, ചിത്രങ്ങളുടെ സ്ഥാനം, ഹൈപ്പർലിങ്കുകൾ കൊടുക്കേണ്ട സ്ഥലങ്ങൾ, എന്നുള്ള എല്ലാവിവരങ്ങളും എച്ച്.റ്റി.എം.എൽ ഫയലിൽ പറഞ്ഞിട്ടുണ്ട് ) ഒരു താളുണ്ടാക്കുകയാണ് ബ്രൗസറിന്റെ ജോലി. ഇങ്ങനെ ഉപയോക്താവിന്റെ ബ്രൗസറിനുള്ളിൽ ആ വെബ് താൾ എത്തുന്നു.